הוועדה המיוחדת לעובדים זרים, כנסת 25, פרוטוקול מספר 25, 2023-10-24 00:00

יעקב אשר: אני פותח את הישיבה המשותפת של ועדת הפנים והגנת הסביבה עם הוועדה המיוחדת לעובדים זרים ברשות ידידי חבר הכנסת אליהו רביבו

יעקב אשר:  אני מודה למנכ"ל משרד השיכון שבהתראה קצרה הגיעה לכאן והצטרף לישיבה

יעקב אשר:  יהיו כמה דברי פתיחה ולאחר מכן יושב-ראש הוועדה המיוחדת ולאחר מכן נתחיל את הדיון

יעקב אשר:  אנחנו קצת מוגבלים בזמן כי יש ישיבה בנושא העובדים הזרים בחקלאות, אבל נשתדל למצות את זה

יעקב אשר:       אני רוצה לומר מה המטרה של הדיון הזה: המטרה של הדיון הזה היא קריטית

יעקב אשר:  היעד הוא דבר אחד וצריכים להגיע אליו לפני שאני נכנס לדון באמצעים

יעקב אשר:  לפני חודשיים-שלושה היינו עסוקים בכמה ישיבות בדבר שמבחינתנו הוא בעיה גדולה במדינת ישראל – משבר הדיור

יעקב אשר:  משבר הדיור מכה בכל בית, בכל זוג צעיר, זה משליך על המשכנתאות ועל הכול

יעקב אשר:  בחוק ההסדרים טיפלנו בהרבה מאוד דברים

יעקב אשר:  יש דברים שעוד לא טיפלנו בהם – כל מיני תכניות ועבודות וכל מיני תקציבים מיוחדים, ולצערי, אולי אומרים היום שזה לא ענייני מלחמה ונשים את זה בצד

יעקב אשר:  אז, לא, זאת טעות

יעקב אשר:  כי אם אנחנו, נצא בעזרת השם – ונצא – בניצחון, בראש מורם, באווירה שתחזיר לנו את הכבוד – היא לא תרפא לנו את הכבוד, אבל היא תחזיר לנו את הכבוד ואת החוסן שלנו – ונצלול ישר למשבר דיור שיהיה פי חמישה או שישה מהנתונים שהכרנו לפני חודשיים אנחנו נהיה בבעיה גדולה

יעקב אשר:  כי אנחנו נחיה אבל איכות החיים של אנשים תיפגע באופן קשה ביותר

יעקב אשר:  אמרתי את זה גם בישיבה הקודמת שעסקה יותר בנושאי תכנון שאני רוצה לקדם תכניות עד כמה שאפשר, שיתחילו פרויקטים

יעקב אשר:  אנחנו נעשה תיקון בחוק הבחירות שוועדות מקומיות יוכלו להמשיך לעבוד על דברים שמביאים יחידות דיור

יעקב אשר:  אם אנחנו נגיע לחוסר גדול יותר ממה שהיה לנו קודם – אנחנו נגיע לזה

יעקב אשר:  לכן אחד המרכיבים החשובים ביותר כרגע זה ידיים עובדות

יעקב אשר:       נמצא כאן גם סגן החשב הכללי, ואני אומר שאנחנו צריכים בעניין הזה להתפרע

יעקב אשר:  אני אסביר מה אני אומר

יעקב אשר:  אני בדרך כלל אדם שעובד עם תחזיות

יעקב אשר:  אני יכול לשלוף תחזית בלי שלמדתי סטטיסטיקה ולא שום דבר

יעקב אשר:  כל ידיים עובדות שיהיו במדינת ישראל, גם אם נחזור למצב שפועלים יחזרו מאזור יהודה ושומרון עדיין יהיו חסרות הרבה מאוד ידיים

יעקב אשר:  עכשיו חסרות מאוד

יעקב אשר:  אם ניקח בחשבון רק פרויקטים שנדחו ולא מתחילים לעבוד עכשיו, והם מצטברים ומצטברים; רק אם ניקח דברים שאנחנו רוצים לקדם קדימה ורק אם ניקח פעולות השיקום האדירות שאנחנו נכנסים אליהן – אנחנו צריכים לגרום לכך שבתוך תקופה קצרה תגיע לכאן רכבת אווירית לא של אפודי מגן – גם זה יגיע במקביל, יש מספיק מסלולים בנתב"ג – אלא של עובדים שיבואו לפה לארץ

יעקב אשר:  בשביל זה אם צריך לעשות הסכם עם הודו או עם כוש זה לא משנה

יעקב אשר:  לא דיבורים – יש פה 500, יש פה 400, ואנחנו נגדיל ונבדוק, הסכמים בילטרליים כאלה ואחרים

יעקב אשר:  בסוף לא אנחנו עושים את זה, אנחנו רק מפקחים על זה

יעקב אשר:  אני אומר לכם שאנחנו נפקח על ביצוע ההחלטות שיהיו כאן ועל ההחלטות הממשלתיות שנשמע עליהן תכף

יעקב אשר:  בעניין הזה אנחנו חייבים, כמו שאמרתי למנהל מינהל התכנון – לקחת את הרגולציה ולגמד אותה למינימום הנדרש כדי שלא תהיה אנרכיה – אם זה בנושא של מכרזים למתכננים או לאדריכלים שלא צריך עכשיו מכרז על כל דבר ודבר

יעקב אשר:  כמובן, רכישת טובין צריך אבל גם פה צריך לעשות את זה בצורה יותר מידתית ונכונה, ואם זה בכל הנושא של הסכמים

יעקב אשר:       אני פונה מכאן למשרד השיכון, למשרד האוצר, למשרד החוץ שהוא גם שחקן חשוב בעניין הזה – נמצא כאן מישהו ממשרד החוץ? יש בזום, אוקיי

גלעד קריב: משרד הפנים פה?     

יעקב אשר: כן, כן

יעקב אשר:  אני שאלתי על משרד החוץ

יעקב אשר:       אנחנו חייבים לקחת את המקום שאנחנו נמצאים בו, להרים את הראש ולהביא לפה ידיים עובדות ולקדם כל תכנית ולהקל כל דבר, ולבדוק איך התאחדות בוני הארץ, הקבלנים יכולים להמשיך ולבנות כאילו לא קרה כלום; ולא רק שלא קרה כלום, אלא גם איזה הטבות ותמריצים אפשר לתת כדי להוציא לפועל גם מכרזים של המדינה, גם התחדשות עירונית

יעקב אשר:  יש הרבה מאוד תכניות שנמצאות בקנה בעניין הזה – להוציא אותן לפועל

יעקב אשר:       עמיתי היושב-ראש, הנושא הזה של העובדים הוא קריטי

יעקב אשר:  אני לא רוצה פתרונות קטנים, אני לא רוצה תכניות גדולות – פשוט להביא רכבת אווירית

יעקב אשר:  אם בשביל זה יצטרכו להוסיף או לשנות דברים חייבים לעשות את זה

יעקב אשר:  אני מודיע לכם: אנחנו נעשה ישיבות מעקב, ובכל ישיבת מעקב אני אפתח בעניין הזה לראות מתי נוחתת פה הקבוצה הענקית הראשונה

יעקב אשר:  אני יודע שזה קשה, אני יודע שהיום בעולם מפחדים לבוא לארץ – יכולים להיות הרבה קשיים

יעקב אשר:  לכל קושי יש פתרון

יעקב אשר:  לפעמים זה עולה יותר, לפעמים צריך לעשות רגולציה יותר קלה

יעקב אשר:  יש דבר שגם בימי שגרה הוא נכון ובטח בימי חירום – האויב של הטוב הוא הטוב ביותר

יעקב אשר:  תמיד אנחנו רוצים לעשות את הדברים הכי טוב בעולם – זה האויב הכי גדול

יעקב אשר:  לכן זאת מטרת הדיון היום

יעקב אשר:  נשמע את כולם, נשים את הדברים על השולחן

יעקב אשר:  יכול להיות שלא נצא עם החלטות או עם דברים ברורים – נמשיך אותם הלאה

יעקב אשר:  אבל זאת מטרת הדיון היום

יעקב אשר:       אדוני יושב-ראש הוועדה המיוחדת לעובדים זרים, בבקשה

לעובדים זרים): תודה רבה, מכובדי, חברי ומורי הרב יעקב אשר, יושב-ראש הוועדה

לעובדים זרים):  אני מתכבד גם לפתוח את ישיבת הוועדה המשותפת לעובדים זרים ולוועדת הפנים בנושא מצב שוק הבנייה בעת מלחמה ובעקבות המלחמה – מהיום אנחנו צריכים להיערך לכך

לעובדים זרים):  אני מודה לחברי יעקב אשר שמבין את גודל השעה ואת חשיבות הנושא

לעובדים זרים):  בשבוע שעבר קיימתי דיון בנושא ובו העלו נציגי הקבלנים טענות בדבר אתרי בנייה סגורים ללא שום סיבה בארץ

לעובדים זרים):  לכן החשיבות של הוועדה המשותפת הזאת

לעובדים זרים):       ראשית ראיתי כי השר ארבל הנחה את הרשויות המקומיות לפתוח את אתרי הבנייה שעומדים בהוראות פיקוד העורף

לעובדים זרים):  אני מבקש לדעת, ואני בטוח שמורי ורבי יצטרף לבקשתי – אלו רשויות עדיין לא פתחו את אתרי הבנייה

יעקב אשר: כמה גדולות בודדות

לעובדים זרים): אין בעיה, אני רוצה לדעת מיהן

יעקב אשר: גדולות ובודדות

לעובדים זרים): יש הוראה רשותית לא לפתוח אתרי בנייה בניגוד לאישור שניתן מפיקוד העורף

לעובדים זרים):  זה הסטטוס

לעובדים זרים):  אני מבקש לדעת איזה רשויות

אוהד טל: שקודם כול יפתחו

לעובדים זרים): קודם כול לפתוח

יעקב אשר: יש חברות שיש להן עובדים שכן מאושרים

יעקב אשר:  מי שלא מאושר - -     

לעובדים זרים): בדיוק

לעובדים זרים):  זה כבר לא משנה

יעקב אשר: ראשי הרשויות לא יכולים לקחת את ההחלטה ממשרד הפנים או מפיקוד העורף

לעובדים זרים): בדיוק

אלדד ניצן: רמת גן וגבעתיים לא פותחים באופן גורף

קריאה: בת-ים

לעובדים זרים): אז אני מבקש שתכינו לי רשימה ותציינו אותה ברשות הדיבור שלכם

לעובדים זרים):  אנחנו לא נוותר על זה

נאור שירי: מה לא פותחים?      

לעובדים זרים): אתרי בנייה

נאור שירי: זה לא בהוראות פיקוד העורף?      

לעובדים זרים): על זה בדיוק אני מדבר

לעובדים זרים):  פיקוד העורף מאשר קיום או לא מאשר קיום עבודה באזור מסוים

לעובדים זרים):  מרגע שהוא אישר פתיחת האתר נתונה ברשות הרשות המקומית שבו נמצא האתר

לעובדים זרים):  יש רשויות שאינן פותחות את האתרים חרף האישור שניתן מפיקוד העורף לגבי האזור שבו הם נמצאים

לעובדים זרים):  אני מבקש לדעת איזה רשויות ולבדוק מה הסיבה

נאור שירי: בוא נגיד לך את הסיבות

לעובדים זרים): אני רוצה לשמוע

לעובדים זרים):  אני רוצה לקבל סקירה

יעקב אשר: התושבים בלחץ

יעקב אשר:       מרכז השלטון המקומי פה? את יכולה לבדוק אם מרכז השלטון המקומי כאן? ואם לא שמירה תעלה

יעקב אשר:  מירה כאן בזום?      

נאור שירי: למה מירה בזום? היא נציגת קבע בוועדה

לעובדים זרים): אני מצטער, אבל אני עדיין בדברי הפתיחה שלי

לעובדים זרים):  אני קודם כול נותן סקירה ואחר כך נצלול עם זה לעומק

יעקב אשר: אוקיי

יעקב אשר:  מירה, חכי בסבלנות

לעובדים זרים): באותו עניין הגיעו אליי פניות רבות על ערבים ישראלים החוששים להגיע לעבודה ועל קבלנים החוששים ממהומות

לעובדים זרים):  כאן אני אבקש לשתף אתכם בחוויה מאוד מטלטלת שחוויתי אתמול משעות הערב עמוק לשעות הלילה

לעובדים זרים):       אתמול בשעות הערב בהפרש של שלוש שעות מצאתי את עצמי בשלושה אתרים: במקום אחד הגעתי לנחם את משפחת זוהר שבן אחד נשאר שריד מבני המשפחה – חמישה נטבחו

יעקב אשר: אלוהים ישמור

לעובדים זרים): משם נסעתי כמעט כבכל יום וערב לבסיס הזיהוי בשורה, ותוך כדי שאני נכנס אני מדווח שנעדר אחד שטיפלתי בחיפוש אחר גופתו, בחור מהפזורה הבדואית – זוהתה גופתו

לעובדים זרים):  נסעתי משם ללוויה, ואני רוצה לספר לכם על הבחור: הבחור עמאר אבו סבילה נרצח רק בשל רצונו לנסות להציל חיי תושבים שהוא נקרה בדרכם – זוג עם שני ילדים שניסו לברוח משדרות עם האזעקה הראשונה

לעובדים זרים):  הם נתקלו במארב ופירקו את הרכב

לעובדים זרים):  אימא ברחה עם ילדה אחת, אבא ברח עם הילדה השנייה

לעובדים זרים):  אותו רכב טנדר עשה פרסה, ירה באבא ללא רחם כשהאב נשכב על בתו, וכמובן, נרצח באותו רגע

לעובדים זרים):  אחרי כמה רגעים הרכב נסע, הילדה התעשתה, ניערה את האבא מעליה – עד כמה שזה מזעזע – ורצה לכיוון האימא שהייתה בהיסטריה

לעובדים זרים):  אותו בחור שעובד בקידוחים היה ברכב עבודה, ובאותו יום, למזלו הרע, הגיע לבקר את אחיו שאחראי על שמירה באיזשהו אתר בנייה

לעובדים זרים):  הוא עזב את הרכב שלו "סלברדו" שהוא הרבה יותר ממוגן מאשר ניסן קשקאי קטנה, ונשמע לקול אותה אישה

לעובדים זרים):  הוא נכנס לרכב שלה

לעובדים זרים):  היא ביקשה ממנו למלט אותה לתחנת המשטרה

לעובדים זרים):  כשהוא הגיע לתחנת המשטרה הוא פגש עוד מארב שריסס את הרכב

לעובדים זרים):  תוך כדי זה שהוא מגן על שתי הבנות הוא והאישה נרצחו

לעובדים זרים):  זה הסיפור

יעקב אשר: איך קוראים לו?      

לעובדים זרים): עמאר אבו סבילה

יעקב אשר: בדיוק אני רואה את זה

לעובדים זרים): הוא איש נשוי, אבא לשני ילדים, אשתו בהיריון

לעובדים זרים):  אבא שלו שאל אותו בטלפון אם הוא כבר יצא משדרות, ואז הוא מספר לו לאיזו מציאות הוא נקלע

לעובדים זרים):  האבא מתחנן אליו שימלט את נפשו

לעובדים זרים):  הוא אומר לו, אבא, אני הולך עם זה עד הסוף – יש לי הזדמנות להציל אנשים

לעובדים זרים):       אי אפשר להכליל את כולם בכולם

לעובדים זרים):  אם אנחנו לא נבודד את הטוב מהרע אנחנו נגרום גם לטוב – ולא משנה מה חלקו – להיות חלק מהרע

לעובדים זרים):  מי שסוטה ומתנהג כמו מחבל אנחנו נקיא אותו מקרבנו ונדיר אותו; אבל מי שלא צריך לאפשר לו להתבטא וצריך לאפשר לו להתפרנס ולהרגיש ישראלי אם אנחנו רוצים לצפות ממנו שיקשור את גורלו בגורלנו גם בתחושה ובהתנהגות

לעובדים זרים):       אנחנו לא נקבל הוצאת ערבים ישראלים ממקומות העבודה רק בגלל שהם ערבים ולא נקבל הפרות סדר מצד ערביי ישראל – זה לצד זה

לעובדים זרים):  שלישית, חלק גדול מהעובדים בבנייה הם פלסטינים מאיו"ש

לעובדים זרים):  לכן אני מבקש לדעת כמה מהם יכולים לחזור לעבודה בישראל, אם בכלל, ומה לוח הזמנים

לעובדים זרים):  אני מבקש לדעת מה ההיערכות של המתפ"ש ליום שאחרי המלחמה

לעובדים זרים):  אם אנחנו יודעים מראש שאין כוונה לשלב אותם, וזאת המדיניות של ממשלת ישראל, אנחנו צריכים להיערך לכך בכמות עוד יותר מוגברת ממה שמכובדי אמר קודם

לעובדים זרים):  חובה להניע את כוח העבודה ממקומות שלא ניתן לחדש פעילות, למשל משדרות ועוד מקומות אחרים

לעובדים זרים):  אני מבקש לדעת כיצד המדינה נערכת להבאת עובדים זרים נוספים לבניין באופן מידי

לעובדים זרים):  אני מעדכן שקיימים הסכמים עם מדינות שונות כמו מולדובה וסין

לעובדים זרים):  שר החוץ דיווח לי אתמול בפגישתנו שמצד משרד החוץ התהליכים הושלמו גם לעניין הודו

לעובדים זרים):  אני יודע שעורכת דין ענבל משש עובדת על כך ימים ולילות עוד הרבה לפני שפרצה המלחמה, ואני מבקש לדעת איפה זה עומד ביחס להודו

לעובדים זרים):  צריך פשוט להביא עוד ועוד עובדים

לעובדים זרים):  כאן אני מחזק את גישתך כי ברור גם מהסקירה שקיבלתי ממשרד השיכון שגם אם היום נמלא את כמות עשרות אלפי העובדים מהרשות הפלסטינית בעובדים זרים, ולאחר המלחמה יוחלט שהעובדים מאיו"ש כן משתלבים יהיה צורך ומקום לשלב אותם בעבודה

לעובדים זרים):  גם אם לא היינו נדרשים להרוס ולבנות מחדש חבל ארץ שלם, כל עוטף ישראל, ובוודאי לאור המציאות הזאת

לעובדים זרים):       דבר אחרון, כבר מעכשיו עלינו להקל את הבירוקרטיה בהבאת עובדים זרים לשיקום העוטף

לעובדים זרים):  יש להתייחס לכך כפרויקט תשתית לאומית חיוני כדי להאיץ תהליכים באפס בירוקרטיה

לעובדים זרים):  ככל שיהיו חסרים יותר פועלי בניין הדבר יוביל להאטת הבנייה, למחסור ביחידות דיור, להעלאת מחירים מטורפים, למתח וסיר לחץ במשפחות שהמצב משפיע עליהן לרעה

לעובדים זרים):  אנחנו צריכים לקחת הכול בחשבון כי אנחנו לא רוצים להתעורר יום אחרי כן ולשאול מה יכולנו לעשות קודם

לעובדים זרים):       לצד זאת אני מבקש לקבל התייחסות האם ואיך משרד השיכון מתכוון להיערך לקליטת עובדים זרים, שכן עובדים שהגיעו מאיו"ש עד היום היו חוזרים לבתיהם

לעובדים זרים):  לא היינו צריכים לדאוג להם למקומות לינה

לעובדים זרים):  כשיגיעו עובדים זרים אנחנו צריכים לקחת את זה בתוך המשוואה, אדוני היושב-ראש, ולהיערך לכך בהתאם

לעובדים זרים):  אני סיימתי

לעובדים זרים):  את שאר השאלות אנחנו נשאל תוך כדי הדיון

לעובדים זרים):  אני מעדכן שהיום דיקלה, מנהלת הוועדה המסורה שלנו, פרסמה בשמנו דיון שיתקיים בשבוע הבא בעניין הבאת עובדים זרים נוספים ממדינות שונות כדי להתגבר על החוסר      

יעקב אשר: אז נשאיר את זה לדיון הבא

לעובדים זרים): לא, את הנקודה הזאת - -     

יעקב אשר: לא, זאת הנקודה

לעובדים זרים): קודם כול, יש עוד ענפים, זה לא הענף היחיד

יעקב אשר: אוקיי

יעקב אשר:  אז לא אמרת שזה כולל ענפים נוספים

לעובדים זרים): לא

לעובדים זרים):  יש ענפים מגוונים

יעקב אשר: בסדר

יעקב אשר:   אנחנו צריכים לעבור לכל הגורמים הממשלתיים ונעשה גם דיון של שאלות ותשובות

יעקב אשר:  אני רק רוצה לומר דבר אחד: אני לא חושב שאנחנו צריכים כרגע כאן בוועדה בשלב הזה לקבל תשובות על הצפי של כניסה וחזרה של עובדים פלסטינים, ואני גם לא יודע אם יש תשובות לעניין הזה

יעקב אשר:  אנחנו לוקחים בחשבון שהמדיניות עוד לא השתנתה, אף אחד לא הודיע שהיא משתנה

יעקב אשר:  אם יש מישהו שיודע לענות על זה אני אשמח

יעקב אשר:  אבל לדעתי זה יהיה מיותר, זה ייקח לנו כל הזמן ופרקטיקה לא תצא מזה

יעקב אשר:  זה משתלב גם עם מה שאתה אמרת ומה שאני אמרתי בהתחלה

יעקב אשר:  קודם כול נבין איך זה עובד

יעקב אשר:  מה שנביא ונצליח להביא בשבועות האלה עד השבוע הבא או בעוד שבועיים-שלושה עד שיקבלו החלטה מדינתית בעניין הזה זה לא יבוא אחד על חשבון השני

יעקב אשר:  יש כל כך הרבה מה לעשות

יעקב אשר:  נשמע את זה בנתונים ואז נוכל לדעת גם אם אני צודק או לא

יעקב אשר:  גם הנתונים כמה עובדים פלסטינים היו עד היום יעזור לנו כי אין צפי שיהיו יותר ממה שהיה קודם

יעקב אשר:  יכול להיות שהמדינה תקבל החלטה אז יהיה מקסימום ואולי אפילו פחות כי יכול להיות שתהיה זהירות

לעובדים זרים): מכובדי, אנחנו מניחים בזהירות המתבקשת שמעזה לא נראה כניסת עובדים

לעובדים זרים):  אז מראש להם אנחנו לא מצפים

יעקב אשר: לא דיברתי על עזה

יעקב אשר:  הרשות הפלסטינית היא לא עזה

לעובדים זרים): גם מעזה היו נכנסים

יעקב אשר: אני לא רוצה להפוך את הדיון הזה עכשיו לוועדת חוץ וביטחון

יעקב אשר:  אין לי אספירציות בעניין הזה

יעקב אשר:       נאור, בבקשה, שאלה

נאור שירי: א', קודם כול אנחנו לא מכירים את הנושא הזה

נאור שירי:  אז מישהו שיוכל להסביר לנו מה זה הליך של הקצאה, העברה, הסכמים ומה החלק של הכנסת

יעקב אשר: ענבל תציג גם את זה

נאור שירי: אני רוצה להבין לפני שאנחנו פונים החוצה על מיצוי הידיים העובדות במדינת ישראל

נאור שירי:  כי בעיניי, אם אני חושב על הליך קצר ויעיל הרבה יותר זה קודם כול להשתמש בנו

נאור שירי:  יש לי הנחה שיש מספיק ידיים עובדות שלא עובדות

לעובדים זרים): בוא נלך לפגוש אותם

נאור שירי: סתם שאני אבין

יעקב אשר: מאחר שאני לא יותר מוכשר ממך - -     

נאור שירי: - - כי מוציאים הרבה אנשים לחל"ת

יעקב אשר: אני עונה לך, דקה

יעקב אשר:  אתה רוצה להמשיך לשאול, תשאל

יעקב אשר:  אני אומר, שגם הנושא הזה נמצא

יעקב אשר:  לא אמרנו אותו בפתיחה, וזה רשום אצלי וברור לי שצריך לעשות הכשרות וכדומה

יעקב אשר:  אבל מניסיון עם כל העידודים והתמריצים שהיו הייתה עלייה בהרבה תחומים של עבודה, אבל לא בעבודות הרטובות והדברים האלה, גם לא כאלה שיוצאים לחל"ת, לצערנו

יעקב אשר:  אנחנו נעודד את זה, נרצה לשמוע מה המדינה עושה

יעקב אשר:  אבל בנושא של ניהול ופיקוח והנדסאים יש הרבה דברים שנעשים שצריך להמשיך אותם, להגדיל אותם – עוד קורסים, יועצי בטיחות, מנהלי בטיחות – כל מיני דברים כאלה

לעובדים זרים): בדיוק בשביל השאלות האלה נמצאים פה יושב-ראש התאחדות עובדי הבניין ומנהל חטיבת הבנייה הארצית

לעובדים זרים):  הם ממש מכווננים לענות גם על השאלות האלה

יעקב אשר: הם יענו גם על השאלה הזאת

יעקב אשר:  בואו נתחיל

יעקב אשר:  אני גם רוצה לקבל תמונת מצב ומה קיים כולל מספרים

יעקב אשר:  נתחיל עם ענבל ואחר כך נעבור לחברי הכנסת

נאור שירי: מה התהליך? רקע, בסיס

יעקב אשר: כן, לאלה שפחות יודעים איך הנושא הזה עובד

לעובדים זרים): זה מתחיל מהצרכנים, עובר למשרד והיא הזרוע המבצעת

יעקב אשר: מקבל

יעקב אשר:  מנכ"ל משרד השיכון, בבקשה

יהודה מורגנשטרן: ברשות יושבי הראש, אני רוצה לתת תקציר של שתי דקות מה המשרד עושה ואז להתכנס לנושא של עובדים זרים

יהודה מורגנשטרן:  עם פרוץ המלחמה שתפסה את כולנו בהפתעה ב-7 באוקטובר הקמנו שישה צוותים במשרד: צוות אחד שעוסק בנושא של שיקום העוטף

יהודה מורגנשטרן:  אנחנו עובדים עוד לפני שאדרי מונה, ומהרגע שהוא מונה אנחנו עובדים איתו יחד בצורה צפופה על כל הנושא של שיקום העוטף בכל המשתמע מכך

יהודה מורגנשטרן:  לצד זה צוות שעוסק בשיקום עירוני שמסתכל כרגע על הערים בדרום אבל העין פתוחה כל הזמן על הערים בצפון, מתוך תפיסה גם מעולמות הפיתוח, שיווק ושיקום עירוני עם תכניות בניין עיר ותכניות התחדשות עירונית יחד עם הרשות להתחדשות עירונית

יהודה מורגנשטרן:  הצוות השלישי בנושא של בתי גיל זהב ודיור ציבורי – עשינו פינוי מהדרום וכרגע עושים פינוי מהצפון ואלפי סלי מזון

יהודה מורגנשטרן:  בסופו של דבר גם מס רכוש – דירה של דיור ציבורי שנפגעת מרסיס, מס רכוש לא משלם למדינה, אלא אנחנו צריכים להביא את זה מהכסף שלנו

יהודה מורגנשטרן:  כבר הוקצו כמה מיליונים ואנחנו משפצים תוך כדי לחימה

גלעד קריב: זה אבסורד, הרי יש קרן

יהודה מורגנשטרן: אנחנו עושים את זה מתקציב המשרד

יהודה מורגנשטרן:  בסוף נבוא חשבון בסוף המלחמה עם המדינה, כולל מוקד ייעודי מתוגבר לאותם 70 אלף איש מהדיור הציבורי ודיירי גיל זהב; הצוות הנוסף זה דיור חלופי בשעת חירום

יהודה מורגנשטרן:  המדינה נערכה למלונות, ומשרד התיירות מרכז את זה

יהודה מורגנשטרן:  במשרד ראש הממשלה ומול רח"ל אין מישהו שעוסק כרגע באיגום פתרונות דיור קיימים מעבר למלונות

יהודה מורגנשטרן:  אנחנו מרכזים את העבודה מול כלל משרדי הממשלה בנושא הזה

יהודה מורגנשטרן:  המספרים נמצאים אצלנו וקורים תוך כדי

נאור שירי: שמעת, יעקב?      

יהודה מורגנשטרן: נושא הטיפול בעורף – זה הצוות החמישי

יהודה מורגנשטרן:  בעיקר עשינו עבודה מול מקלטים בצפון

יהודה מורגנשטרן:  50 מיליון שקל ל-20 אלף מקלטים, 7,500 מקלטים שהושמשו – עבודה מדהימה שקרתה מהיום למחר

יהודה מורגנשטרן:  גם פה נכנסנו בריק

יהודה מורגנשטרן:  כשהרמתי טלפון למנכ"ל משרד הפנים הוא אמר לי, יהודה, מקלטים בבתים משותפים פרטיים של אנשים זה לא אחריות של אף אחד במדינה

יהודה מורגנשטרן:  נכנסנו והשמשנו אותם במים ובחשמל וניקוי פסולת

יעקב אשר: היה שיתוף פעולה עם החברה האזרחית בעניין הזה

יעקב אשר:  היה שיתוף פעולה מדהים עם החברה הישראלית, אכן כן

יעקב אשר:  אומר את זה גם מנכ"ל המשרד הקודם אביעד שהוא חבר ועבדנו איתו יחד

יעקב אשר: למה אתה לא מקשיב, גלעד? זה פרויקט יפה מאוד של שיתוף פעולה

יעקב אשר:  טוב, הוא לא מקשיב

יעקב אשר:  הלאה

גלעד קריב: לא, לא

גלעד קריב:  פשוט השאלה של המיגוניות ביישובים הערביים

יעקב אשר: כן, דיברנו על זה בישיבה הקודמת

יהודה מורגנשטרן: התבקשנו על-ידי משרד ראש הממשלה לבחון להיכנס לנושא המיגוניות כמו שנכנסנו לנושא המיקלוט

יהודה מורגנשטרן:  אנחנו בוחנים את זה עכשיו

יהודה מורגנשטרן:  ייתכן שניכנס לשם ונוכל לתת פתרונות ולקחת אחריות

יהודה מורגנשטרן:  אנחנו עוד לא קיבלנו את זה לידינו

יעקב אשר: נציג החשב הכללי הפנה את האנשים לרשות לרציפות תפקודית

יעקב אשר:  זה בחשכ"ל

יעקב אשר:  ביקשתי טלפונים שייתנו למנהלת הוועדה ואני מקווה שזה קיים

נאור שירי: שזה קיים?      

יעקב אשר: זה אתה תבדוק

יעקב אשר:  אני אבדוק את הטלפון

יעקב אשר:  אני לא יודע

יעקב אשר:  אולי זה קיים או לא קיים

נאור שירי: - - -     

יעקב אשר: לא, אתה מדבר תוך כדי ישיבה ואתה כל הזמן לוקח אותנו אחורה לפיקנטריות האלה

יעקב אשר:  אני לא אוהב את הפיקנטריות האלה

נאור שירי: אני הזכרתי את זה עכשיו? מה אתה רוצה ממני?      

יעקב אשר: אז אני הזכרתי את זה

יעקב אשר:       אני עונה לחברת הכנסת עאידה תומא סלימאן כי ראיתי שזה מטריד אותה, ובצדק

יעקב אשר:  צריך לבדוק את הדבר הזה כי בכלל הייתה פה שאלה שאין לי עליה תשובה

יעקב אשר:  נציג החשכ"ל לא ידע להגיד לי והוא הבטיח שהוא יעביר את זה לקולגה שלו ואני אדבר איתו היום – האם בכלל קיים מלאי? האם כבר הזמינו כאלה? כמה זמן זה לוקח? מתי יהיה מלאי? ואז, כמובן, גם המבחן אחרי שיהיו הבקשות הוא הפיזור של הדברים האלה למקומות שאין להם מקלוט בכלל, כולל ביישובים הערביים

עאידה תומא סלימאן: תודה

יהודה מורגנשטרן: אולי כבר אסור להגיד את הביטוי "רציפות תפקודית" אחרי שאמרתם אותו, אבל הצוות האחרון הוא צוות של רציפות תפקודית

יהודה מורגנשטרן:  עסקנו הרבה בנושא פתיחת אתרי הבנייה, הנחיות של רשם הקבלנים לעבודה לפי הנחיות מיוחדות של פיקוד העורף איך עובדים באתרי בנייה, ועבודה מול היועצת המשפטית

יהודה מורגנשטרן:  אנחנו עדיין לא צלחנו, והזכרתם את זה קודם, אבל יש לא מעט אתרים שנפתחו

לעובדים זרים): אני מבקש את ההתייחסות שלכם על מה שלא הצלחתם, לא על מה שהצלחתם

עאידה תומא סלימאן: בדיוק

יהודה מורגנשטרן: אנחנו בעבודה מול הנחיות

יהודה מורגנשטרן:  אנחנו חושבים שהרשויות לא פועלות בסמכות - -     

לעובדים זרים): אני מבקש לדעת מי הן הרשויות, מה עשיתם לטובת העניין, מה ההתייחסות שלהם והתירוצים שלהם לעניין, ומה אתם מתכוונים לעשות את זה

יעקב אשר: אתה פונה למשרד הלא נכון

יהודה מורגנשטרן: לי אין סמכות לפעול - -     

יעקב אשר: חברים, שנייה

קריאה: רשות האוכלוסין

לעובדים זרים): זה לא קשור לרשות האוכלוסין, אני מצטער

יעקב אשר: אני מבקש שיעלה בזום יהודה זמרת, היועץ המשפטי

עאידה תומא סלימאן: היה מקרה של ראש העיר בראש העין והוא חזר בו

יעקב אשר: אבל יש עוד, לפי מה שאמרו קודם

יעקב אשר:       מירה, מה עמדת השלטון המקומי או מה את יודעת להגיד לנו בנושא הזה?      

משה סולומון: שלום לוועדה, צהריים טובים, אנחנו בשלטון המקומי סבורים שיש לראשי הרשויות המקומיות הסמכות לפעול בתקופת החירום לביטחון ולבטיחות התושבים במרחב הציבורי ובממשקים שבין אתרי העבודה למרחב הציבורי

משה סולומון:  אנחנו הוצאנו המלצות למתווה של פתיחת אתרי בנייה בשים לב לעובדה שיש הנחיות של פיקוד העורף למרחב מוגן בשים לב להנחיות על סגר בשטחי יהודה ושומרון

משה סולומון:  המתווה המומלץ פורסם על-ידנו גם בריכוז חדר מצב

משה סולומון:  אנחנו העברנו את זה לרשויות המקומיות, ואנחנו סבורים שהוא סייע רבות בפתיחה

יעקב אשר: אבל אני שואל שאלה: האם אותן רשויות שאינן פותחות – האם זה על דעת השלטון המקומי? האם אתם מגבים אותם או שזה מה שנקרא – החלטות של יחידים

משה סולומון: אנחנו סבורים שזה במסגרת - - - לפעול לטובת התושבים שלהם בתקופת החירום

משה סולומון:  אנחנו סבורים שזה קיים במסגרת מרחב הסמכויות שיש להם

משה סולומון:  כמו כל החלטה מנהלית גם ההחלטה הזאת צריכה להיות עם סבירות ועם הבנה של השיקולים השונים

יעקב אשר: אבל לא יכול להיות שבתל-אביב כן וברמת גן לא כשהן באותו אזור

עאידה תומא סלימאן: וחוץ מזה אם פיקוד העורף נתן הוראה שאפשר לעבודה- -     

לעובדים זרים): אין קשר

לעובדים זרים):  פיקוד העורף מאשר פעילות כלשהי במרחב מסוים

משה סולומון: לשיטתנו, רשות מקומית רשאית להחמיר מהנחיות פיקוד העורף, היא לא רשאית להקל

משה סולומון:  אם פיקוד העורף אומר שצריך לסגור - - - רשות מקומית לא יכולה לפתוח

יעקב אשר: סליחה שאני אומר לך, מירה, אבל לפעמים אני חולק על דעתך

יעקב אשר:  אני לא חושב שזה נכון, אלא בנסיבות שיש להם הערכה של גורמים של פיקוד העורף או אנשים שאחראים לביטחון המדינה – משטרה או פיקוד העורף – שיגידו שבעיר מסוימת יש בעיה

יעקב אשר:  אז, אוקיי, על מצע כזה אני יכול להבין

יעקב אשר:  עכשיו תתחיל להיות תחרות בין כל ראשי הרשויות מי מחמיר יותר, מי יותר נחמד ודואג, so called, לתושבים שלו, וזה לא נכון

יעקב אשר:  אנחנו מדינה, ואתם גוף שמייצג את כלל הרשויות

יעקב אשר:  חייבת להיות אחידות – או שמסכימים למתווה או שלא מסכימים למתווה

יעקב אשר:  במתווה חייבת להיות שורה נוספת שאם בעיר מסוימת יש הנחיה של גוף ביטחוני כזה או אחר שממליץ להחריג אותם – זה משהו אחר

יעקב אשר:  פה אני עוצר ולא מדבר

יעקב אשר:  אבל אם לא – כולנו בסירה אחת

יעקב אשר:  אני מבקש שתעבירי את דעתי ליושב-ראש ולמנכ"ל שלכם

משה סולומון: אני אעביר את המסר אבל אם אפשר לומר עוד משפט אחד בעניין: השונות בין הרשויות המקומיות היא לא רק המרחק הגיאוגרפי, אלא גם פריסת כוח האדם שלהן והיכולת לספק מענה לצרכים השונים

יעקב אשר: אף אחת מהרשויות ששמותיהן עלו כאן לא סובלת מבעיה סוציו-אקונומית

עאידה תומא סלימאן: ומה יש לרשות ולכוח האדם באתר בנייה? נו, באמת

גלעד קריב: יש לכם תמונה איזה רשויות לא מאפשרות?      

לעובדים זרים): כן, יש

יעקב אשר: הם הקריאו קודם

גלעד קריב: אבל השאלה אם ריכזו את זה

גלעד קריב:  זה שראש עיר שם כותרת ליממה – השאלה אם מישהו - - -     

יעקב אשר: אתה רוצה לתת לנו מידע בנושא? לא נאום, מידע

יגאל סלוביק: אני מנכ"ל התאחדות הקבלנים

יגאל סלוביק:  אנחנו מוציאים מידי בוקר דוח באיזה רשויות ניתן לעבוד או לא לעבוד

יגאל סלוביק:  יש לי פה הדוח עם כלל הרשויות: בנימינה, גדרה, בת-ים, גבעת שמואל, ראשון לציון שפתחו חלק כרגע

גלעד קריב: כמה רשויות? כדי שנבין את גודל הבעיה

יגאל סלוביק: הבעיה היא לא רק במספר, היא גם כמה בונים בכל אזור

יגאל סלוביק:  אבל אני אקריא לכם עכשיו את המספרים: בבנימינה סגור, בבת-ים סגור, בגבעתיים סגור, בגדרה סגור, ברמת-גן סגור, ביהוד יש הנחיה לסגור את האתרים

יגאל סלוביק:  אני לא מדבר על אתרים שסגורים בגין הנחיות פיקוד העורף, כן?      

קריאה: בראשון לציון חלקי

יגאל סלוביק: נכון

יגאל סלוביק:  ובגבעת שמואל סגרו אתמול

נאור שירי: אבל אנחנו מתעלמים מזה שיש אתגר שמה שקרה במדינה משפיע על זה

יעקב אשר: אני מבין ששר הפנים הוציא לרשויות

נאור שירי: הוא הוציא מכתב, נכון, הוא חייב אותם לפתוח

נאור שירי:  אבל אם אתה מחייב לפתוח תן להם גם מענה

נאור שירי:  מי בודק את האנשים שנכנסים לאתר בנייה? מי בודק אם הם שב"חים או לא?      

קריאה: מה זה קשור?      

עאידה תומא סלימאן: - - -     

נאור שירי: אני אסביר איך זה קשור

נאור שירי:  עאידה, עם כל הכבוד, בסדר?      

יעקב אשר: עובדה ש-90% מהרשויות עושות את זה

יעקב אשר:  עכשיו בוא נראה מה הבעיה הספציפית של הרשויות האלה

נאור שירי: הרשויות הציפו את הבעיה

נאור שירי:  הבעיה היא ביטחונית

קריאה: איזו בעיה ביטחונית?      

נאור שירי: עם שוהים בלתי חוקיים, עם פחד של תושבים

נאור שירי:  אם המדינה תגדיר עכשיו אישור ומגדירה שעות פעילות של אתר - -     

יעקב אשר: יש

יעקב אשר:  אומרים לך שיש

נאור שירי: אין על זה שום סנקציה אפקטיבית על חריגה משעות פעילות של אתר

נאור שירי:  כי הרשות צריכה לממן ולהגביר סיורים

נאור שירי:  אין מה לעשות – זאת היום המציאות באתרי הבנייה

יעקב אשר: לרשות יש פיקוח

יעקב אשר:  אם יגיע מרשות מקומית שהיא אולי חסרת אמצעים ויותר כאלה שחיים ממענקי סיוע ויגידו שהם צריכים עוד סיוע – בסדר; אבל אם אתה שומע מרמת גן או מבת-ים שהם רשויות גדולות עם מערכת פיקוח גדולה צריך לערב את המשטרה

יעקב אשר:  אני בטוח שהיא גם מעורבת

יעקב אשר:  אבל אני אומר שוב, אני יודע שזה יותר קל ובסופו של דבר ראש העיר עומד מול התושבים

יעקב אשר:  גם אתה מכיר את זה מתפקידך הקודם

יעקב אשר:  אבל בסוף לא יכול להיות גם מצב שתהיה פה תחרות כי בסוף יש פה שני דברים שאנחנו צריכים לקחת בחשבון: א', שניכנס למשבר דיור מטורף עם העיכובים האלה כי זה לא ייגמר לנצח

יעקב אשר:  חששות, לצערי, עוד יהיו פה הרבה זמן, כנראה; ודבר שני – אם יש מדיניות של המדינה והיא לוקחת אחריות על הדבר הזה לגבי אוכלוסייה מסוימת שיכולה לעבוד אז זה חלק מהמדינה, אין מה לעשות

יגאל סלוביק: אדוני היושב-ראש, אני רוצה לומר רק עוד משפט אחד על האירוע הזה

יעקב אשר: אני רוצה לעצור את זה כי אני רוצה לתת למנכ"ל לסיים ולהגיע לחלק של העובדים הנוספים ונחזור לזה

יגאל סלוביק: רק בוא נסגור את זה, ברשותך: אנחנו הגענו למתווה עם הרוב המוחלט של הרשויות המקומיות שמדבר על המתווה הבא: א', אין עובדים פלסטינים באתרים

יגאל סלוביק:  קודם כול תזכרו שהם בסגר כבר עוד מעט שלושה שבועות; שנית, מי שעובד זה רק עובדים ישראלים ועובדים זרים מורשים; שלישית, הקפדה ושמירה על צירים פתוחים לצורכי ביטחון, רכבי חירום וכל מה שקשור בזה

יגאל סלוביק:  אין מצב שמשאיות עומדות על הכבישים, חוסמות אותם או כל דבר אחר; רביעית, עובד חמוש באתר; חמישית, בחלק מהרשויות יש - - -     

יעקב אשר: מי מממן את העובד החמוש?      

יגאל סלוביק: הקבלנים

יעקב אשר: לא סתם שאלתי, אני רציתי שתענה

יגאל סלוביק: בחלק מהרשויות הקבלנים חותמים על התחייבות שהם עומדים בתנאים האלה; חלק מהרשויות מחייבות את הקבלנים לשים ערבות בגין ההתחייבויות האלה, וגם שם זה עובד; ובחלק מהרשויות הארגון המקומי מדווח לרשות איזה אתרים נפתחים בכל יום נתון, ואז הביטחון העירוני מקבל איזה אתרים עובדים

יגאל סלוביק:  אלה המתווים שאנחנו מסוכמים איתם עם רוב הרשויות על האופן שבו עובדים אתרי הבנייה ברשויות

גלעד קריב: דרישות מיגון לעובדים?      

יגאל סלוביק: דרישות מיגון לעובדים מפיקוד העורף

יגאל סלוביק:  עובדים על פי הנחיות פיקוד העורף מלא, כולל המנופאים

אליהו (אלי) רביבו: המתווה הזה נכון גם לצמודי קרקע וגם לבנייה רוויה?      

יגאל סלוביק: אנחנו לא עושים הבדל

יגאל סלוביק:  אין הבדל

יגאל סלוביק:  יש הנחיות פיקוד העורף, ואנחנו עובדים על פיהן

אלדד ניצן: אני ראש המעסיקים של העובדים הזרים בארץ

אלדד ניצן:  כל מה שאמר מנכ"ל התאחדות הקבלנים זה דברי אלוהים חיים, כל מה שאמרת נכון

אלדד ניצן:  העובדים המעטים שנשארו בארץ יושבים בבית ולא עובדים בגלל הדבר הזה, ועוד מעט הם הולכים הביתה כי אין להם עבודה

אלדד ניצן:  תראו את האבסורד, מה קורה פה עם כל הדבר הזה

יעקב אשר: אתה יודע מה יקרה? יתחילו לבוא תושבים ויגידו, למה בעיר הזאת ראש העיר דואג לתושבים שלו, ואתה לא?      

עאידה תומא סלימאן: לא רק

עאידה תומא סלימאן:  אני רותחת וכנראה זאת הדרך לדבר, להתפרץ

יעקב אשר: לא, לא

לעובדים זרים): למה את אומרת ככה? נכון שהיא רשומה? נכון היא הייתה הבאה בתור?      

עאידה תומא סלימאן: אני רוצה לעשות את זה באופן מסודר

עאידה תומא סלימאן:  יש לי הרשימה ויש לי המתווים שהגיעו לראשי הרשויות, וחבל לי שזאת התשובה של הייעוץ המשפטי של מרכז השלטון המקומי

עאידה תומא סלימאן:  כולנו רוצים את הביטחון לכלל האזרחים, וכולנו יודעים איזה משבר אמון קיים ונצטרך לעבוד עליו הרבה כדי לתקן את המציאות הקיימת

לעובדים זרים): בדיוק כמו שכולנו מתעבים את המעשים הנפשעים

עאידה תומא סלימאן: כולנו מתעבים את המעשים הנפשעים - -     

לעובדים זרים): אני מודה לך

עאידה תומא סלימאן: כולנו לא היינו רוצים לחזות ולעבור את מה שאנחנו עוברים מאז 7 באוקטובר

עאידה תומא סלימאן:  אבל בלתי מתקבל על הדעת שבמצב כזה שכולם צועקים ומבקשים הבאת עובדים זרים, עובדים בעלי אזרחות ישראלית מנועים מלהגיע למקומות העבודה שלהם

עאידה תומא סלימאן:  בואו לא נשלה את עצמנו – אני דיברתי עם מנהלי עבודה, מאתמול עד היום, מאז ששמעתי על הבעיה הזאת, והם אומרים שאפילו כפוף להנחיית פיקוד העורף וכפוף לתנאים המפורטים כשהרשות נותנת את האישור, בצורה עקיפה או ישירה אתם מקבלים את האישור אם העובדים שלכם הם עובדים זרים

עאידה תומא סלימאן:  היו מקרים כאלה - -     

גלעד קריב: לא ערבים ישראלים

גלעד קריב:  בקריצת עין לא - - -     

עאידה תומא סלימאן: כלומר לא ערבים אזרחי המדינה

עאידה תומא סלימאן:  אנחנו מדברים על פועלי בניין שממילא מפחדים לצאת לרחובות עם כל האווירה הקיימת במדינה

עאידה תומא סלימאן:  ועכשיו גם, בעיניי, לצאת בהחלטות כאלה, עם כל הכבוד – יש לך בעיה ואתה מרגיש חוסר ביטחון אז בוא נדאג גם לבטיחות של העובדים וגם להמשך העבודה

עאידה תומא סלימאן:  כי גם הפועלים עצמם מרגישים את האווירה העוינת

עאידה תומא סלימאן:  הם מרגישים את זה ורבים מהם לא מצליחים לצאת מהבית

עאידה תומא סלימאן:  אני רוצה להבין מה ההבדל בין פועל בניין שהוא אזרח ערבי לבין רופא ערבי?      

יעקב אשר: נכון

עאידה תומא סלימאן: למה רופאים מסתובבים? זה בסדר? זה לא אומר שאני דורשת שהרופאים - - -     

לעובדים זרים): את מבקשת שיושב-ראש הסתדרות עובדי הבניין יתייחס למה שאת אומרת כרגע

עאידה תומא סלימאן: אני רוצה להוסיף עוד משהו: חשוב לי שלכל הפועלים הזרים ופועלים שהם אזרחי המדינה יהיה המיגון המתאים

עאידה תומא סלימאן:  התנאי של עובד עם נשק – מקפידים עליו הרבה יותר מאשר האם יש מיגון מתאים למקרה חירום

יעקב אשר: עאידה, דקה, אני רוצה לסכם את הדברים האלה

יעקב אשר:  אנחנו לא מחפשים נאומים, אנחנו רוצים להיות פרקטיים

עאידה תומא סלימאן: לא, נקודה נוספת

עאידה תומא סלימאן:  אתה רואה שזה לא העניין

עאידה תומא סלימאן:  תאמין לי שנאומים אני יודעת לנאום

יעקב אשר: אוקיי

יעקב אשר:  נקודה נוספת

עאידה תומא סלימאן: השאלה השלישית היא בעניין הבטיחות שדיברנו עליה בעניין תאונות עבודה: להביא עכשיו עובדים ולהכניס אותם מיד לעבודה כאשר תנאי הבטיחות הם בהידרדרות בשנה האחרונה – וכולנו יודעים על תאונות עבודה שנמצאים בנסיקה למעלה – איך המשרדים השונים יטפלו בעניין הזה? אתה תביא עובדים שלא מכירים את השפה, שלא יכולים לתקשר עם שאר האחראים באתר – ואיך בדיוק תבטיח את הבטיחות שלהם בעבודה?     

לעובדים זרים): גם את הנושא הזה אני מבקש שיושב-ראש הסתדרות העובדים ידבר עליו

יעקב אשר: אבל הוא נמצא באמצע הדברים שלו

יעקב אשר:       הנושא הזה עלה

יעקב אשר:  העמדה שלנו צריכה להיות ברורה בעניין הזה

יעקב אשר:  יש החלטות רוחב שמחייבות את כל הרשויות

יעקב אשר:  אם יש רשויות שבהן יש בעיה מובנית מסוימת - -     

לעובדים זרים): ועדת חריגים

יעקב אשר: שיבואו ויגידו למה לא

יעקב אשר:  כל עוד הם לא באים עם דרישה או להראות שיש סיבה מסוימת, לדעתי, משרד הפנים חייב לאכוף את זה

יעקב אשר:  אני לא חושב שזה נכון

יעקב אשר:  אין הבדל בין דם לדם או בין עיר לעיר

יעקב אשר:  פה גרים אנשים וכאן גרים אנשים ואין ראשי עיר טובים יותר וטובים פחות

יעקב אשר:  יש הבנות שהגיעו אליהם; רוצים לשפר את ההבנות האלה – אני מוכן לעזור כוועדה ולטפל בזה מול משרד הפנים או מול המשרד לביטחון לאומי או מי שצריך

יעקב אשר:  אבל אם יש החלטת רוחב היא צריכה להיות לכולם

יעקב אשר:  גם אני, עוד לפני שאמרת את זה, אמרתי בלחש מה ההבדל בין בתי-חולים לבתי מרקחת וכולי

יעקב אשר:  איפה יש יותר יכולת? במקום שיש יותר יכולת אפשרית להסתננויות

יעקב אשר:  פה צריך לסגור את העניין של אנשים שהם לא מורשים

עאידה תומא סלימאן: אנשים מורשים סגורים

עאידה תומא סלימאן:  היום פורסם על 4,000 עובדים עזתים שהיה להם אישור ועכשיו הם במעצר

עאידה תומא סלימאן:  זה מה שאני אומרת - -     

יעקב אשר: עאידה, דיברתי כרגע על אזרחים

עאידה תומא סלימאן: אין לא מורשים, אין לא מורשים

יעקב אשר: עאידה, אנחנו דיברנו עכשיו על אזרחי מדינת ישראל

יעקב אשר:  אני הולך איתך בעניין הזה

יעקב אשר:  עזה זה לא אזרחי ישראל

עאידה תומא סלימאן: מה שאני אומרת זה שאפילו לא מורשים אין

עאידה תומא סלימאן:  המורשים כבר במעצר ופוחדים

יעקב אשר: אוקיי, רק תשלים את החלק הזה

יעקב אשר:  בכל מקרה גם אם כולם יחזרו ויעבדו עדיין נצטרך

יעקב אשר:  לכן אני רוצה למקד את הישיבה הזאת על הרכבת האווירית שתגיע

יעקב אשר:  כל הדברים מסביב כרגע לא חשובים

עאידה תומא סלימאן: למה היום - - -     

יעקב אשר: עאידה, אני מבקש

יהודה מורגנשטרן: רגע לפני פרוץ המלחמה עמדנו לעשות קבינט דיור ב-12 באוקטובר שבו היינו אמורים להביא עוד כסף לסבסוד פיתוח ולהעמיק פיתוח בצפון ובדרום ועוד כסף להצעת נדל"ן

יהודה מורגנשטרן:  ראינו את הווקטור של מחירי הדיור עוצר או אפילו מתמתן ומשנה כיוון מגמה גם ממה שקרה בריבית וגם עם כמויות השיווקים

יהודה מורגנשטרן:  כששמנו מאות מיליונים להצעת נדל"ן ראינו מכרזים בבאר-שבע, דימונה, מגדל העמק שנכשלו בעבר,  מכרזים שנתפסים, שחיקת ערך הקרקע באזור המרכז וקבלנים שזוכים ב-50% פחות על הקרקע, וזה משתרשר לאזרחים באמצעות דירה בהנחה

יהודה מורגנשטרן:  הסכנה הגדולה, כמו שאמר פה כבוד היושב-ראש, היא שנסיים את המלחמה עם פערים בין ביקוש להיצע

יהודה מורגנשטרן:  אנחנו לא בטוחים שלמדינה אחרי המלחמה, שאנחנו לא יודעים מה יהיה האורך שלה ומה יהיה העומק שלו ובכמה חזיתות אנחנו נפעל, יהיה כסף תקציבי לעולמות של סבסוד, פיתוח והצעת נדל"ן

יהודה מורגנשטרן:  אבל אם אנחנו והתרומה המרכזית שלנו היא להגדיל את ההיצע זה על-ידי מה שהיה בדיון בבוקר – בעולמות התכנון: היתרים וטפסי אכלוס; והדבר השני הוא במשך זמן הביצוע

יהודה מורגנשטרן:  יש עולם המימון והבטחת רוכשים שנעסוק בה, ואנחנו עוסקים בזה כבר בתוך הבית

יהודה מורגנשטרן:  אין לי משהו להגיד כרגע בוועדה

יהודה מורגנשטרן:  אבל כדי לקצר את לוח הזמנים ולהביא ידיים עובדות זה חובת השעה

יהודה מורגנשטרן:  לעצור עכשיו את ענף הבנייה ולדומם אותו ואחר כך לעבור מחיכוך סטטי לחיכוך דינמי – נצטרך להשקיע הרבה מאוד אנרגיה

יעקב אשר: מה הבקשה שלכם?      

יהודה מורגנשטרן: יש הצעת מחליטים, וכרגע יש לנו סיכום גם עם משרד הפנים ועם רשות האוכלוסין אחרי דיוקים שהיו במהלך השבוע ועם משרד העבודה, כולל דיוקים מהיום בבוקר עם משרד הכלכלה וגם עם משרד האוצר יש עדיין פיין טיונינג מול צוות תעסוקה

יהודה מורגנשטרן:  אבל מול צוות שיכון ומול מנכ"ל המשרד אנחנו מסוכמים

יהודה מורגנשטרן:  אנחנו נביא את הצעת ההחלטה גם להגדיל את מספר העובדים הזרים מ-30 אלף ל-50 אלף; גם מצד הביצוע לאפשר לחברות הביצוע לאפשר להגיע לכל חברה ליותר מ-1,000 עובדים

יהודה מורגנשטרן:  אם הם יעברו 12,000 עובדים הם יוכלו להרחיב גם ל-15,000

יהודה מורגנשטרן:  אנחנו מתואמים מול ההתאחדות - -     

לעובדים זרים): אתה מדבר על מקסימום

לעובדים זרים):  יש גם תקרה?      

יעקב אשר: הוא מדבר על 20,000 - - -     

לעובדים זרים): גם אם ימלאו את המכסה והמכסה תוגדל מעבר לכך יש תקרת מכסה לחברות הביצוע

יהודה מורגנשטרן: כן, לחברות הביצוע יש תקרה

לעובדים זרים): אני מבקש שתבטא את זה

יהודה מורגנשטרן: אני אומר: התקרה כרגע היא 12, ולכל חברה יש עד 1,600 בהצעה שמונחת

יהודה מורגנשטרן:  כשנגיע ל-12 נוכל להגיע ל-15

יהודה מורגנשטרן:  גם אם בימים כתיקונם התאחדות הקבלנים רואה את חברות הביצוע - -     

לעובדים זרים): - - - יותר מ-3,000

יהודה מורגנשטרן: התוספת לא תהיה יותר מ-3,000

יעקב אשר: אותי מטריד משהו אחר

יעקב אשר:  קודם כול אני שמח שיש החלטה כזאת

יעקב אשר:  אני מקווה שזה יישאר במספרים האלה של 20

יעקב אשר:  אני הייתי מנסה ללכת קדימה יותר – אני לא יודע אם 20 זה ריאלי ואם זה נותן פתרון או לא

יעקב אשר:  אני אשמח לשמוע את זה בהמשך

יעקב אשר:       אבל אני שואל שאלה אחרת: אחרי שהצעת מחליטים כזאת עוברת השאלה האם מבחינת ההסכמים שיש לנו יש עוד דברים שאנחנו צריכים לעבור של רגולציות כאלה ואחרות מול מדינות? האם יש לנו הסכמים פתוחים שברגע שאתם אומרים "go" מגייסים אותם או שמפה עכשיו גמרנו?      

לעובדים זרים): על זה תענה עורכת הדין משש

יעקב אשר: אני יודע שהיא תענה

יעקב אשר:  לכן אני מכוון את זה לכאן

יעקב אשר:  אני רוצה לדעת איפה הבעיות בדרך

יעקב אשר:  האם יש הסכם בילטרלי כזה או אחר

יעקב אשר:  אני לא יודע את כל הפרטים האלה

יעקב אשר:  הוא אלוף בכל הפרטים האלה

יעקב אשר:  אני רוצה לדעת תהליך של הדבר הזה כדי שלא ניתקע בהמשך בביצוע

יעקב אשר:  תהיה החלטה, אולי האוצר יסמן כסף בצד – אבל הביצוע

לעובדים זרים): אני מבקש שתתייחס לעוד נקודה קטנה: אנחנו מדברים כרגע על הגדלת מכסה כשידוע שהמכסה הנוכחית לא מגיעה למיצוי

לעובדים זרים):  איך יש לנו ערובה לביטחון שכשאנחנו מגדילים מכסה היא באמת תגיע לידי מיצוי ותמומש?      

יעקב אשר: יהודה, תשובה שלך ואחר כך נעבור לענבל, כמובן

יהודה מורגנשטרן: האתגר הוא גדול

יהודה מורגנשטרן:  אחרי מלחמה יש תנופה

יהודה מורגנשטרן:  מעבר לשיקום העוטף, ערי הדרום ועין פקוחה לצפון וביקושים שעולים וגדלים – אנחנו חושבים שאנחנו צריכים להקים את מדינת ישראל ואסור שמחירי הדיור ימשיכו לעלות

יהודה מורגנשטרן:  זה אחד הכלים

יהודה מורגנשטרן:  הייתה הגדלת מכסות לפני שנתיים

יהודה מורגנשטרן:  שנה וחצי היו שמים סגורים, בעיקר סין

יהודה מורגנשטרן:  ההסכם עם הודו – לפחות בפגישה שהייתה לנו השבוע עם ענבל ועם אייל – הבנו שלפני שבועיים נחתם הסכם מסגרת, הסכם יישום, ונפתחו פתחים חדשים

יהודה מורגנשטרן:  ענבל תדייק אותי איפה זה עומד בדיוק

יהודה מורגנשטרן:  יש לא מעט חששות האם נצליח לעמוד בזה ולהביא את אותו קצב; יש לא מעט חששות מה זה יעשה לשוק העבודה הישראלי – והישראלים לא באים לעבוד בענף הבנייה

יהודה מורגנשטרן:  אבל אנחנו באנו כדי להוריד את כל אותם חששות ולהגיד, אנחנו מדברים על החלטה לשנתיים

יהודה מורגנשטרן:  תוך שנה מהיום אנחנו נבחן את עצמנו

יהודה מורגנשטרן:  אם פתאום יהיה פה שלום אזורי וכל העובדים מסביב ייכנסו – לו יהי – אנחנו נחשוב מחדש מה אנחנו צריכים לעשות

יהודה מורגנשטרן:  לבחון החלטה כזאת בטווחים של חודש זה להכשיל אותה מראש

יהודה מורגנשטרן:  לכן זה שאנחנו אומרים שתהיה בחינה בעוד שנה ובעוד שנתיים – זה נותן לנו אוויר לעבוד

יהודה מורגנשטרן:  חברים, יש לנו משימה לבנות את המדינה עכשיו

יעקב אשר: מאחר שהוא אדם עדין כנראה יש ויכוח, ואני רוצה רק לדעת עם מי

יעקב אשר:  אני יכול לנחש עם מי – כנראה, עם האוצר

יעקב אשר:  הוויכוח הוא איך להסתכל על זה – נתונים של חודש או נתונים של שנה

יעקב אשר:  והיושב-ראש אמר, ואני אשמח שתגיד את זה בקולך, שהוא ילך על שלוש שנים של החלטה כזאת שתהיה

יהודה מורגנשטרן: יש לנו הצעת מחליטים שיכולה לעבור ואנחנו רוצים להעביר אותה עכשיו

לעובדים זרים): אז אני אומר שאין צל של ספק שכשאין אופק שירות ארוך זה מוריד את האינסנטיב להביא את העובדים - - - להתגייס לטובת הפרויקט

לעובדים זרים):  צריך לשקף את זה

יעקב אשר: נכון, הוא צודק במאה אחוז

יעקב אשר:  אתה סיימת, אדוני?       

יהודה מורגנשטרן: אני סיימתי

יהודה מורגנשטרן:  נשארת פה סמנכ"לית אסטרטגיה

יהודה מורגנשטרן:  אגב, חשוב להגיד שהכול כפוף לאיוש בפועל

יהודה מורגנשטרן:  יש פה מנות בתוך ההחלטה, ואנחנו מבינים שחובת ההוכחה מוטלת עלינו

יהודה מורגנשטרן:  אנחנו כולנו נשנס מותניים

יהודה מורגנשטרן:  אנחנו יודעים לעבוד עם התאגידים, עם ההתאחדות ועם רשות האוכלוסין

יעקב אשר: אני שואל כרגע מה שלא תלוי בכם

יעקב אשר:  האם אפשר להוציא לפועל לא את ההחלטה – ההחלטה תצא לפועל

יהודה מורגנשטרן: אם אפשר להוציא לפועל בפרק הזמן שהגדרנו את אותם מספרים – התשובה היא כן

יעקב אשר: ענבל, בבקשה, תני לנו סקירה עד כמה שאת חושבת להגיד, אבל אני רוצה תשובה על זה

יעקב אשר:  אני קושר את עצמי לכיסא עד שאני מקבל תשובה האם הוסרו כל החסמים וכל הבעיות התקציביות, הרגולטוריות והחוקיות – מה שאתה מכיר ואני פחות מכיר – שאני אדע דבר אחד: כמה זמן, להערכתנו - -     

לעובדים זרים): מתי אנחנו נוסעים לנתב"ג להביא את העובדים

יעקב אשר: אם אף אחד לא רוצה להגיע לארץ – את זה אני לא יודע

יעקב אשר:  כמה זמן לוקח עד שתתחיל פה רכבת אווירית שבימים הראשונים תתחיל במאות ותהפוך לאלפים? אני בהחלט מחזק את מה שאמר עמיתי היושב-ראש לגבי זה שאם אתה מדבר על יותר משנתיים, ואתה מדבר על שלוש - -      

יגאל סלוביק: זה תמיד היה חמש שנים

יעקב אשר: מישהו אחר יגיד שש

יעקב אשר:  בוא נתחיל עם שלוש בשעת החירום הזאת כי זה נותן - -     

יהודה מורגנשטרן: הפחד שלנו שנגדיל עכשיו אחרי שהגענו להסכמות עם המשרדים, ולא נצא ראש

יהודה מורגנשטרן:  אין לנו מה שיש לנו, ותפסת מרובה לא תפסת

יעקב אשר: אפשר לעשות באמצע

יעקב אשר:  ענבל, הכי חשוב, תני לנו תמונת מצב

יעקב אשר:  את עובדת מקצועית, ואם יש בעיות במשרדים אחרים אני צריך לדעת איפה

יעקב אשר:  אנחנו נצטרך לעקוב אחרי זה עד שנגיע למשרדים מסוימים

ענבל משש: תודה רבה

ענבל משש:  קודם כול הבעיה הקריטית היא שיש פה מלחמה

ענבל משש:  אני אדבר על תמונת המצב בקצרה: דיברנו על החלטת הממשלה מ-2021 שהגדילה את מכסת העובדים הזרים בענף הבניין - -     

נאור שירי: 	סליחה שאני קוטע אותך

נאור שירי:  ביקשתי להבין את התהליך

ענבל משש: אני פה לענות על כל שאלה

נאור שירי: אז בנקודה, שתיים תסבירי על התהליך

לעובדים זרים): אז, ברשותך, עורכת הדין משש, לטובת מי שלא בקי בזה ביום-יום שלו תני, בבקשה, סקירה מתומצתת איך מתחיל התהליך מנקודת הצרכן שמאתר צורך – איך הוא פונה למשרד הרלוונטי ואז זה עולה אליכם ואיך אתם מקדמים את זה

יעקב אשר: בקצרה

נאור שירי: הכי מהר

נאור שירי:  אני מבין מהר

ענבל משש: אני גם יודעת להסביר היטב אז זה מתכתב ביחד

ענבל משש:  מכסות של עובדים זרים נקבעות בהחלטת ממשלה, למעט ענף הסיעוד והמומחים

ענבל משש:  בענף הבניין יש החלטת ממשלה שמדברת על הגדלת המכסה הקודמת מ-16,500 ל-17,300 - -     

לעובדים זרים): אני מתנצל – את קפצת ישר להחלטת ממשלה

לעובדים זרים):  התהליך מתחיל באיתור צורך

ענבל משש: מתכלל המשרד המקצועי יחד עם רשות האוכלוסין וההגירה ומשרד העבודה מתכללים את הצרכים במשק בנושא כוח אדם

ענבל משש:  אנחנו בהקשר של כוח אדם זר, והם מתכללים את הצרכים של ענף הבניין

ענבל משש:  הם מדברים מה המכסה שצריך, עושים עבודה מקצועית ומגיעים להחלטת ממשלה

ענבל משש:  הממשלה קובעת את המכסה לכל ענף

ענבל משש:  כמו שאמרתי, למעט הסייגים, כרגע המכסה היא 17,300, ואז ארבע פעימות  של 2,500 ועוד פעימה של 2,700 – סך הכול 30,000 עובדים זרים לענף הבנייה

ענבל משש:  היום נמצאים בישראל כ-28,000 עובדים זרים; 20,600 הם לטובת התאגידים, ו-7,300 הם לחברות הביצוע

ענבל משש:  יש שתי מכסות נפרדות: מכסה של תאגידי הבניין ומכסה של חברות הביצוע

ענבל משש:  לא דיברתי על הפלסטינים – נשים את זה בצד

ענבל משש:       בשנת 2022 רשות האוכלוסין וההגירה גייסה כ-5,500 עובדים זרים לענף הבניין למרות הקורונה; בשנת 2023 היינו במצב טוב

ענבל משש:  טרום המלחמה גויסו כ-10,000 עובדים זרים לענף הבניין – 3,000 ממולדובה, 7,000 מסין

ענבל משש:  הגענו למצב שיש יותר היצע מאשר ביקוש

ענבל משש:  ממש לפני המלחמה היה לנו מאגר של כמה מאות עובדים שלא ביקשו אותם

ענבל משש:  המלחמה, כמובן, טרפה את הקלפים והתחלנו לראות תנועת יציאה של עובדים זרים החוצה

אליהו (אלי) רביבו: את יכולה, בבקשה, להתייחס למספר העובדים מענף הבניין שעזבו

ענבל משש: מענף הבניין יצאו כ-2,500 עובדים, מרביתם ממולדובה

אליהו (אלי) רביבו: כ-10%

ענבל משש: מרבית העובדים ממולדובה יצאו לחופשת מולדת והם מתכוונים לחזור

ענבל משש:  אפשר להשאיר את זה גם מול התאגידים

ענבל משש:  אנחנו, כמובן, עובדים יחד עם משרד הבינוי והשיכון

ענבל משש:  היינו בפגישה אצל שר הפנים לגבי החלטת ממשלה נוספת שמגדילה את מספר העובדים ומסייעת לענף הבנייה

ענבל משש:  כולנו מבינים את הצורך בעת הזאת

ענבל משש:  אנחנו גם עובדים, כמובן, עם התאחדות הקבלנים וגם של התאגידים ועם משרדי הממשלה האחרים כדי לתת מענה

ענבל משש:       זה אחד האתגרים הכי מורכבים בעת הזאת שיש הרבה אי ודאות מצד אחד ומצד שני מצב לחימה וחוסר יציבות ביטחונית

ענבל משש:  יש חששות מצד המדינות לשלוח עובדים זרים, אבל אנחנו מרכזים מאמץ

ענבל משש:  קודם כול, בטווח המידי זה כדי לשמר את כוח האדם הקיים בארץ, שזה מצדנו משימת-על

ענבל משש:  לא היינו רוצים לראות תנועת יציאה החוצה

ענבל משש:       בנוסף בטווח המידי – הנושא של הודו שהתחלנו אותו עוד לפני המלחמה

ענבל משש:  אתה ציינת ששר החוץ היה בהודו וחתם בראשי תיבות על ההסכם

ענבל משש:  אנחנו עכשיו מפעילים לחץ אדיר וביקשנו את עזרתם כדי להשלים את התהליך הזה

אליהו (אלי) רביבו: מיהם הגורמים?      

ענבל משש: אצלנו או בהודו?      

אליהו (אלי) רביבו: בישראל

ענבל משש: בגדול שר החוץ מדבר עם ההודים

ענבל משש:  אנחנו צריכים חתימה וביקשנו מעורבות קצת יותר מלמעלה כדי להאיץ את התהליך

נאור שירי: מה זה "יותר מלמעלה", ראש ממשלה?      

אליהו (אלי) רביבו: מה רע?      

נאור שירי: אני שואל

נאור שירי:  "יותר למעלה" – יש אחד פשוט

ענבל משש: כן

נאור שירי: אוקיי

נאור שירי:  מתי שר החוץ מתחלף?      

אליהו (אלי) רביבו: מה זה רלוונטי עכשיו?      

נאור שירי: זה רלוונטי להליך

אליהו (אלי) רביבו: אין לזה שום רלוונטיות

נאור שירי: יש הקפאה?      

אליהו (אלי) רביבו: לא, לא

ענבל משש: לא הקפאנו כלום

ענבל משש:  אנחנו על סטרואידים להאיץ את כל התהליכים - -      

אליהו (אלי) רביבו: לא זה

אליהו (אלי) רביבו:  גם עניתי לו שזה לא רלוונטי

ענבל משש: - - הנושא של הודו הוא קריטי ומהותי בעת הזאת

ענבל משש:  אנחנו חייבים לסיים את ההליכים תוך קיצור בירוקרטיות בכל התהליכים שבתהליך אשרור ההסכם כדי לראות עובדים זרים

אליהו (אלי) רביבו: ברשותך, מי הגורם שנועץ את התהליך וחותם בפועל?      

ענבל משש: משרד החוץ

אליהו (אלי) רביבו: יש פה נציגים של משרד החוץ?      

נאור שירי: אבל גם משרד ראש הממשלה מעורב

אליהו (אלי) רביבו: לא

אליהו (אלי) רביבו:  משרד החוץ?      

נאור שירי: מה, לא, אלי? היא אמרה

אליהו (אלי) רביבו: לא

אליהו (אלי) רביבו:  אתה הבנת לא נכון את מה שהיא אמרה

ענבל משש: אמרתי שמשרד החוץ מנהל כרגע את הממשק מול ההודים

נאור שירי: אמרת שפניתם - -     

ענבל משש: אנחנו מבקשים עזרה כדי להאיץ את ההסכם עם ההודים ולראות עובדים

ענבל משש:  זה תמיד עוזר שעובדים בצורת מלקחיים

ענבל משש:  אנחנו עובדים עם גורמי המקצוע, וככל שהממשלה תעביר את המסרים הנכונים - -     

נאור שירי: אני לא אומר שלא

נאור שירי:  אבל מכיוון שאת מסבירה טוב ואני מבין טוב, וסיכמנו על זה בהתחלה – את אמרת שפניתם אפילו לגורם - -     

ענבל משש: אני לא פניתי לאף אחד, אני לא יכולה לפנות לראש הממשלה

נאור שירי: לא אתם

נאור שירי:  מהגורמים

ענבל משש: אני אומרת שצריך מעורבות של גורמים נוספים כדי להאיץ את התהליך

נאור שירי: אה, צריך

נאור שירי:  לא פנו

ענבל משש: אני לא פניתי

נאור שירי: מישהו פנה?      

ענבל משש: אנחנו ממליצים לפנות

אליהו (אלי) רביבו: איפה נציגי משרד החוץ?      

קריאה: אנחנו רוצים להעלות אותם בזום - -     

אליהו (אלי) רביבו: הם עד כדי כך ממוקמים רחוק גאוגרפית מאתנו בשביל להגיע ועד כדי כך שקשה אפילו ליצור תקשורת בזום?      

תובל בן אורי: - - - אבל הוא מושתק

אליהו (אלי) רביבו: הייתי שמח לראות אתכם כאן

אליהו (אלי) רביבו:       תובל, שלום

אליהו (אלי) רביבו:  בבקשה, בקצרה תמונת מצב: איפה חונה אצלכם כל נושא סיום התהליך עם הודו

אליהו (אלי) רביבו:  למען הגילוי הנאות אני אעדכן ששר החוץ עדכן אותי אתמול בבוקר, וכל התהליכים שקשורים למשרד החוץ וההסכם עם הודו הסתיימו

אליהו (אלי) רביבו:  אני רוצה לדעת בכל זאת איפה זה עומד אצלכם

תובל בן אורי: אני אתחיל ואומר שחגי שלם מהאגף המדיני לא מצליח לדבר

תובל בן אורי:  אני בתור מי שאחראי להסכמים באגף המשפטי יכול להגיד שאנחנו ממתינים לסיום התרגום של ההסכמים וההסדרים כדי שנוכל לחתום ברגע שזה יהיה מוכן

תובל בן אורי:  זה לא משהו שאמור להתעכב

אליהו (אלי) רביבו: לא אמור להתעכב אבל מתעכב

אליהו (אלי) רביבו:  מי מתרגם?      

תובל בן אורי: המתרגמת הראשית של מדינת ישראל – משרד המשפטים

אליהו (אלי) רביבו: הבנתי

אליהו (אלי) רביבו:  יש פה נציגות ממשרד המשפטים?      

תובל בן אורי: אנחנו לוחצים עליה בלי סוף

תובל בן אורי:  מדובר ב-50 עמודים וזה לוקח זמן

אליהו (אלי) רביבו: הבנתי

אליהו (אלי) רביבו:  יש לנו פה נציגות של משרד המשפטים?      

לינא סאלם: כן, אני

אליהו (אלי) רביבו: אהלן, מה שלומך? את יכולה להתייחס, בבקשה, למה שאמר נציג משרד החוץ?      

לינא סאלם: אני רפרנטית עובדים זרים במשרד המשפטים, ייעוץ וחקיקה ציבורי-חוקתי

לינא סאלם:  אני רוצה להבין: משרד החוץ אמר שההסכם נמצא ביחידת התרגום של משרד המשפטים?      

אליהו (אלי) רביבו: נכון

לינא סאלם: אני לא יודעת על זה

לינא סאלם:  אני יכולה לבדוק את זה

לינא סאלם:  זאת האמת

אליהו (אלי) רביבו: אני מבקש לקבל התייחסות לכך תוך כדי הדיון הזה

לינא סאלם: דקה

אליהו (אלי) רביבו: אוקיי

אליהו (אלי) רביבו:  אפשר להחזיר אותנו למשרד החוץ?      

נאור שירי: זה לא תחת שר המשפטים, אדוני היושב-ראש

אליהו (אלי) רביבו: לא רלוונטי

נאור שירי: רק שתדע – זה תחת השר במשרד המשפטים – דודי אמסלם

אליהו (אלי) רביבו: זה לא רלוונטי

נאור שירי: אין פה נציגות

אליהו (אלי) רביבו: זה לא רלוונטי

אליהו (אלי) רביבו:  היא נציגת משרד המשפטים; המתרגמת היא שלוחה של משרד המשפטים

אליהו (אלי) רביבו:  אני מבקש התייחסות

אליהו (אלי) רביבו:  אני רוצה לדעת איך הסכם שאמור להיחתם באותה שפה, באנגלית, שכן בהודו כותבים ומדברים אנגלית, מגיע למצב שאתם צריכים לבקש לסיים את התהליך ובגלל זה אין עדיין עובדים

תובל בן אורי: אדוני, היא מתרגמת מאנגלית לעברית

תובל בן אורי:  כל הסכם חייב להיחתם גם בעברית, לפי החוק במדינת ישראל

אליהו (אלי) רביבו: אוקיי, אז אני מחכה

תובל בן אורי: הנוסח באנגלית - - -     

לעובדים זרים): מה השלב הבא אחרי שלב התרגום? ניקוד? אני רוצה להבין מה השלב הבא שאתם אומרים שהוצאתם את זה מכם

לעובדים זרים):  תגידו, זהו, חתמנו ועכשיו זה המטוס שינחת מהודו להביא את העובדים

לעובדים זרים):  אני רוצה לדעת מה עוד חונה אצלכם

תובל בן אורי: לאחר ששני הצדדים חותמים אנחנו מניחים את זה להנחה בכנסת ולאישור הממשלה

אליהו (אלי) רביבו: מה חסר כדי להגיע לשלב החתימה, רק התרגום?      

תובל בן אורי: התרגום שלנו, התרגום של הצד השני, ואז נוכל לחתום

לעובדים זרים): והצד השני תרגם?      

תובל בן אורי: אני צריך לבדוק את זה, אני לא יודע להגיד לך

לעובדים זרים): אני אשמח, בבקשה, לקבל התייחסות עוד תוך כדי הדיון הזה

לעובדים זרים):  הגיעה תשובה ממשרד המשפטים, בבקשה

לינא סאלם: בדקתי עם הממונה שלה והבנתי שהיא קיבלה הבוקר את ההסכם של העובדים הזרים - -     

לעובדים זרים): יפה

לעובדים זרים):  הבנת עכשיו למה ביקשתי?      

לינא סאלם: זה 40 עמודים והיא מטפלת בזה בדחיפות מאז הבוקר

לינא סאלם:  אבל זה 40 עמודים שהתקבלו רק הבוקר

לעובדים זרים): היא יודעת לאמוד את הזמן שייקח לה לסיים את התרגום?      

לינא סאלם: המנהלת כתבה שהיא מטפלת בזה בעדיפות ראשונה, והיא תעשה כל מאמץ

לעובדים זרים): את זה אני מבין – לאמוד את זה בזמן בנסיבות העניין

יעקב אשר: נחזור רגע אליו - - -     

לעובדים זרים): בטח

לעובדים זרים):  נשמח לקבל ממנו אומדני זמן

לעובדים זרים):  איך הוא מעריך את הזמן

לעובדים זרים):  אדוני היושב-ראש, כשלא היית כאן - -     

יעקב אשר: שמעתי את הדיון

יעקב אשר:  רק הוא התחיל להגיד משהו שצריך לעשות במקביל

לעובדים זרים): התרגום אצל ההודים

יעקב אשר: לא, חוץ מההודים

יעקב אשר:  דקה

יעקב אשר:  אפשר להעלות אותו שוב?      

לעובדים זרים): זה חייב אישור ממשלה

יעקב אשר: התחלת להגיד שהבנו, את התרגום הבנו

לעובדים זרים): אני לא הבנתי, אני מתצל

יעקב אשר: אבל, רגע, אני הבנתי

יעקב אשר:  תגיד לי מה לא הבנת

יעקב אשר:  שנייה, אליהו

לעובדים זרים): לעניין מועד העברת החומר שבתרגום

יעקב אשר: הבנתי

יעקב אשר:  אבל היא בודקת את זה

לעובדים זרים): אני רוצה רק להבהיר

יעקב אשר: תן לי לומר משפט ואחר כך

יעקב אשר:  אני שומע אותך קשב רב אבל זה לא יכול להיות חצי משפט שלי, חצי משפט שלך

יעקב אשר:  התחלת להגיד קודם שיש נושא התרגום ורוצים לדעת לוח זמנים משוער לפי הנסיבות

יעקב אשר:  אבל אחרי שפירטטת את הסיפור של התרגום, התחלת להגיד: במקביל צריך – וזה נעצר על זמן התרגום

יעקב אשר:  אז תגיד מה רצית להגיד כי אני רוצה לדעת איזה עוד תהליך קורה במקביל

יעקב אשר:  כי בסוף אנחנו ניתקע

יעקב אשר:       מה התחלת להגיד קודם במקביל? זה תגיד לי

יעקב אשר:  אנחנו אוספים מידע

תובל בן אורי: לאחר החתימה שני הצדדים - -      

יעקב אשר: לאחר או במקביל? אמרת "במקביל" ולכן חזרתי אליך

תובל בן אורי:  נכון

תובל בן אורי:  שני הצדדים במקביל צריכים לאשרר את ההסכם

תובל בן אורי:  זאת אומרת אצלנו – הנחה בכנסת ולאחר מכן בממשלה

תובל בן אורי:  אני לא יודע בדיוק מה התהליך בהודו – אני צריך לבדוק את זה

יעקב אשר: להודו יש אינטרס בעניין? הם גם יודעים את החשיבות של הנושא הזה?      

תובל בן אורי: - - - יצחק הרצוג - - -     

לעובדים זרים): זה כבר חוזר אליה

יעקב אשר: אוקיי, מה עוד נשאר בידיים שלכם אחרי האישור?      

לעובדים זרים): זה לא חונה אצלו יותר

יעקב אשר: אם זה עבר במליאה ועבר בממשלה איפה עוד משרד החוץ שחקן בעניין?      

תובל בן אורי: ברגע שזה מאושר בממשלה אני מודיע, וזה יכול להיכנס לתוקף, מבחינתי

יעקב אשר: עכשיו נעבור לענבל, בבקשה

לעובדים זרים): אדוני היושב-ראש, לפני שזה חוזר לענבל אני אבהיר למה התעכבתי כי עוד לא קיבלתי התייחסות

לעובדים זרים):  בסקירה של נציג משרד החוץ נאמר שלפני מספיק זמן החומר הועבר לתרגום משרד המשפטים והם לא מפסיקים לבקש לזרז את התהליך

לעובדים זרים):  ואז אני מקבל עדכון ש"הרבה זמן" הוא היום בבוקר

לעובדים זרים):  אני מבקש לדעת איך קובעים אומדני זמן

לעובדים זרים):  כי אם אני לא בודק אותה אני מניח שחודשיים-שלושה זה יושב אצל המתרגמת במשרד המשפטים, ואני רוצה לדעת למה היא לא עובדת

לעובדים זרים):  אבל אז הסתבר לי מבדיקה קצרה שהיום בבוקר זה הונח אצלם

לעובדים זרים):  על כך התרעמתי

נאור שירי: לפני כמה זמן אמרו לך, הרבה זמן?      

לעובדים זרים): עכשיו

נאור שירי: לא, כמה זמן הוא אמר לך - -     

לעובדים זרים): אם אני לא ארד לפרטי פרטים אתה יוצא מתוך נקודת הנחה שאם הוא היה אומר לך שאנחנו לא מפסיקים לבקש מהמתרגמת שתתקדם והיא עדיין לא משיבה לנו, אתה אומר שסבירות הדעת להניח שזה בין שבועות לחודשיים

יעקב אשר: אתה רוצה את תגובתו לעניין הזה?      

לעובדים זרים): כן

יעקב אשר: בבקשה

יעקב אשר:  אני אוהב ללכת, מה שנקרא, לשים - - -     

לעובדים זרים): אני מוותר על התגובה

לעובדים זרים):  אני מעביר את זה לענבל בהמשך

לעובדים זרים):  שיבינו שהם לא יכולים ככה

יעקב אשר: ברור שלא

יעקב אשר:  לכן אמרתי שנעשה גם דיוני מעקב לא עוד שבועיים-שלושה – עוד יומיים-שלושה

יעקב אשר:  אנחנו לא הולכים לישון עם העניין הזה

יעקב אשר:  ענבל, בבקשה

ענבל משש: מבחינת יכולות גיוס כבר בשנת 2023 גייסנו כ-10,000 עובדים שנכנסו למדינת ישראל

ענבל משש:  זאת אומרת אנחנו יודעים לעשות את העבודה, יש לנו מנגנון שעובד והוא מאוד יעיל

ענבל משש:  לפני המלחמה ההיצע עלה על הביקוש, ולצערנו, המלחמה טרפה את הקלפים

ענבל משש:  אנחנו עובדים יחד עם ההתאחדות בשיתוף פעולה

ענבל משש:  גם הם התגייסו - -     

יעקב אשר: אבל, ענבל, ברגע שמשרד החוץ אומר לך: GO, מבחינתנו אישרנו את ההסכם – וזה כנראה מה שיקרה, שייחתם ההסכם – מה קורה מפה והלאה?      

ענבל משש: אנחנו לא מחכים

ענבל משש:  אנחנו כבר עכשיו בפגישות עתיות עם הצוות ההודי שאנחנו עובדים איתו כדי ליישם את ההסכם הזה וכדי שיעמידו לרשותנו מאגר עובדים

ענבל משש:  הם יודעים מה הם צריכים לעשות

יעקב אשר: מה ההערכות שלהם?      

ענבל משש: בבניין בשונה מענפים אחרים יש מבחנים שאנחנו עושים לעובדים בארבעת המקצועות הרטובים יחד עם ההתאחדות

ענבל משש:  אז אם ההתאחדות תגיד שהיא מוכנה לוותר על מבחנים אז זה משהו אחר; ואם נדרש לעשות מבחנים זה תהליך שיהיה ארוך יותר

יעקב אשר: ההתאחדות

לעובדים זרים): לא, אנחנו לא נאשר

ענבל משש: ההתאחדות יגידו

ענבל משש:  הם הגורם המקצועי

ענבל משש:  אני לא אומרת

לעובדים זרים): - - -     

יעקב אשר: אבל בוא נשמע ואז ניתן את העצות שלנו

יעקב אשר:       אני שאלתי את ענבל – היא כרגע עובדת במקביל עד שיתקבל ה-GO של משרד החוץ שאני מקווה שלא ייקח יותר מ-24-12 שעות כדי, לפחות, קודם כול לגמור את התרגום

יעקב אשר:  זה ייקח עוד יום, עוד יומיים אבל ההסכם הזה חייב להיות מאושר

יעקב אשר:  נגיד שהוא מאושר – ענבל עובדת כבר היום במקביל על זה

יעקב אשר:  אנחנו יורדים לרזולוציות האלה כי זאת שעת חירום

יעקב אשר:  יש בתהליך דבר מבחן במקצוע הבניין שאתם דורשים אותו בצדק - -     

מיכאל אורן: רגע, אני רק אגיד שמשרד הבינוי והשיכון אחראי לנושא המבחנים

יעקב אשר: אה, זה לא מה שהבנתי ממנה

יעקב אשר:  השאלה אם אנחנו יודעים לקצר תהליך כזה, האם כדאי לקצר – אולי לא, יכול להיות שזה מסוכן, יכול להיות שזה לא זה

יעקב אשר:  מה עמדתכם? אחר כך גם נשמע את עמדתו של היושב-ראש

מיכאל אורן: הנושא של המבחנים הוא נושא שהמשרד אחראי לו

מיכאל אורן:  זה באמת נושא שהרבה משרדים רוצים אותו בשגרה כי הוא מאפשר לנו תהליך לראות את העובדים, להכיר ולהבין

מיכאל אורן:  אנחנו רואים במבחנים דבר חשוב

מיכאל אורן:  עם זאת גם בזמן הקורונה ידענו להגמיש את התנאים האלה כי אי אפשר היה לעשות מבחנים בצורה שוטפת

מיכאל אורן:  וגם כאן אנחנו סבורים שצריך לפעול להגמשת התנאים האלה

מיכאל אורן:  עוד לא סגרנו בדיוק איך ומה אבל בוודאות

יעקב אשר: אבל "בדיוק סגרנו" זה בדיוק הדבר שכשענבל עומדת איתם בקשר, השאלה אם היא אומרת לכם, שבמקום תהליך של ארבעה או חמישה ימים שזה לוקח אנחנו הולכים על תהליך מסוים אחר?      

מיכאל אורן: בנושא המבחנים אנחנו גם בקשר איתם, כי, כאמור, למשרד יש דבר בנושא הזה

מיכאל אורן:  כן, המטרה היא לבחון מודלים שבאמצעותם אפשר לצמצם את הצורך

יעקב אשר: זאת המטרה

יעקב אשר:  מתי אנחנו מגיעים למטרה? עליכם זה מקובל?      

יצחק רבין: אני סמנכ"ל התאחדות הקבלנים

יצחק רבין:  קודם כול זה מקובל כי אנחנו נותנים שירות למשרד הבינוי

יצחק רבין:  כמו שמיכל ארן ציינה אנחנו ידענו לעשות בתקופת הקורונה תהליכים שזירזו את כל הסיפור הזה

יצחק רבין:  עשינו את זה גם עם הסינים וגם עם האוקראינים, ונדע לעשות עם כל מדינה שזה נדרש

יעקב אשר: אני מבקש דבר אחד: שתהיה הבנה ברורה

יעקב אשר:  אם יש לכם כבר דגם מהקורונה שמקצר בעשרות אחוזים את הזמן תלכו על זה

יעקב אשר:  אבל תאמצו אותו, אל תחשבו עליו

מיכאל אורן: הכוונה היא להתחיל מרגע שאפשר

יעקב אשר: ענבל, ספרי לי מה עוד הולך לקרות עד שאני רואה את המטוסים באוויר

ענבל משש: ההודים יודעים להעמיד מאגר עובדים – הם רק 1

ענבל משש: 4 מיליארד איש; המבחנים, כפי ששמענו, יש כוונה לקצר אותם באיזשהו אופן כדי שנוכל לראות יותר מאגר של עובדים

ענבל משש:  מבחינתנו ברגע שיש מאגר עובדים מאושר אנחנו צ'יק-צ'ק רצים על זה – שולחים מטוסים ומגיעים

יעקב אשר: בשיחות שלך איתם – האם הם אומרים לך שהצפי שלהם הוא שהם יודעים להביא את הכמויות האלה?      

ענבל משש: בוודאי

ענבל משש:  הם היו אצלנו פה, אני הייתי אצלם

ענבל משש:  זה עלה כל העת

יעקב אשר: גם עכשיו בזמן מלחמה?      

ענבל משש: גם עכשיו יש יכולת לגייס עובדים מהודו, ויש מוכנות מצדם

ענבל משש:  אז אני מאמינה שנראה פה עובדים

ענבל משש:  זה תלוי במבחנים, אבל אם נקצר את התהליכים – וכולנו צריכים להבין שצריך להחליף את הדיסקט – אם כולנו נעשה את זה יחד נצליח ונביא לפה עובדים

יעקב אשר: כשחותמים על ההסכם מה הדרישה הראשונית שלכם להם?      

ענבל משש: אין מגבלה

ענבל משש:  כמה עובדים שרוצים להזמין, ויש מאגר עובדים

יעקב אשר: אין מגבלה של שום משרד ממשלתי אחר, רשות ממשלתית אחרת?      

ענבל משש: אין

ענבל משש:  המגבלה היחידה זה המכסה הענפית של 30 אלף

ענבל משש:  יש 10,000 להשלים כרגע

יעקב אשר: אז נדבר כרגע על 20

ענבל משש: שוב, זה כפוף לביקוש

ענבל משש:  אנחנו נפתח מאגר של עובדים, התאגידים יצטרכו להזמין, וכפוף לבקשות שלהם אנחנו נספק את העובדים בפעימות ונגיע למצב האופטימלי שהיינו בו לפני המלחמה – 10,000 עובדים חדשים שגויסו ב-2023 ויותר היצע מביקוש

ענבל משש:  זה מה שהיה

ענבל משש:       אני לא ציינתי – יש מבחנים במולדובה בתחילת נובמבר שהיו מתוכננים בתכנית העבודה שלנו

ענבל משש:  אגב, גם ביקשנו מהסינים

ענבל משש:  חוץ מהודו יש מבחנים במולדובה ונגייס משם כמה מאות

ענבל משש:  בעזרת השם, המבחנים מתקיימים כסדרם

ענבל משש:  לא דחינו אותם

ענבל משש:  אנחנו נשלח נציגות ונעשה

ענבל משש:  גם ההתאחדות - -     

יעקב אשר: להקדים אותם, אם אפשר

ענבל משש: 5 בנובמבר זה ממש עכשיו

ענבל משש:  מנכ"ל הרשות כבר קיבל החלטות לקצר את כל התהליכים כדי לגייס אותם ולהכניס אותם מהר למדינת ישראל

יעקב אשר: מעולה

ענבל משש: במקביל ביקשנו מהסינים להעמיד לרשותנו מאגר עובדים

ענבל משש:  להבטיח שהם ייכנסו בזמן של חוסר יציבות אני לא יכולה, אבל שיעמוד מאגר של עובדים ברגע כשיהיה פה קצת יותר יציב ונוכל לדבר עם הסינים – שיהיה לנו פול של עובדים שיהיה מוכן, שהם יעשו כבר עכשיו מבחנים

יעקב אשר: למה לסינים מפריע מצב המלחמה ולהודים לא?      

ענבל משש: כל מדינה נוהגת במדיניות שונה

יעקב אשר: זאת מדיניות

יעקב אשר:  הבנתי

ענבל משש: כמובן

ענבל משש:  זאת המדיניות של המדינה השולחת

ענבל משש:  אני מאמינה שכולם דואגים לשלומם של האזרחים שלהם

ענבל משש:  גם אנחנו במדינת ישראל נעשה מאמצים כבירים לשמור על חיי אדם וגם לעמוד במחויבות שלנו כלפי המדינות השולחות

ענבל משש:  בסופו של דבר, שולחים לכאן עובדים כדי להתפרנס, ואנחנו רוצים שהם יחזרו בריאים ושלמים למדינתם

יעקב אשר: עוד שאלה אחת שהיא פומבית לכל משרדי הממשלה – אלה שבזום ואלה שנמצאים כאן: האם חוץ מהחלטה אחרי שיגמרו לתרגם ויחתמו על ההסכם – ואנחנו נצטרך לעקוב אחרי זה באופן אישי - -     

קריאה: וינקדו

יעקב אשר: סליחה, בלי הערות ציניות

יעקב אשר:  תרגום של הסכם עסקי זה לא תרגום שאתה עושה בגוגל

יעקב אשר:  אתה לא נותן את זה למתרגם סתם, אתה נותן את זה למתרגם שמבין בדיני חוזים כי אחרת טעות הכי קטנה – החוזה  נופל על אות אחת או מילה אחת לא נכונה

יעקב אשר:  הדיון הזה מיותר

יעקב אשר:       אני שואל שאלה פרקטית אחרת שכל מי שנמצא פה, אם הוא לא עונה סימן שאין בעיה – האם מעבר לכך שזה ייחתם, יגיע לכנסת ויאושר בממשלה – אחרי ששמענו את הסקירה של ענבל על העבודה שהיא עושה במקביל כדי להגיע מוכנה לעניין הזה – האם יש גוף במדינה ממשרד המשפטים ועד משרד האוצר שיכול עוד לעצור את העניין הזה? אני רוצה שהם יענו

יעקב אשר:  מי שלא ענה ומחר יתברר לי ויבואו לישיבת מעקב פה ויגידו צוות התעסוקה במשרד האוצר שהכול בסדר בעניין הזה – כן או לא? אם יש מוקשים בדרך תגידו לי הרגע לפני שאנחנו פותחים פה שמפניות

מיכאל אורן: אנחנו עוד לא פותחים שמפניות

מיכאל אורן:  יש לנו עוד מחלוקת קטנה שנותרה על הפרק

מיכאל אורן:  אבל אני מאמינה שהיא תיפתר היום

יעקב אשר: את מאמינה? אני יהודי מאמין גם כן

ענבל משש: המחלוקת נוגעת למכסה, היא לא נוגעת ל-10,000 העובדים שאפשר כרגע להביא

מיכאל אורן: היא גם לא נוגעת למכסה

מיכאל אורן:  היא נוגעת למשהו שאנחנו חושבים שלא צריך להיות בנוסח כי הוא רגולטורי

מיכאל אורן:  אבל זה לא נוגע למכסה, לא היה עוררין על כך

יעקב אשר:  ומה הוויכוח על המכסה?      

מיכאל אורן: היה דיון שכבר נגמר לגבי הצורך בהגבלת עובדים – האם זאת העת או לא

מיכאל אורן:  הוסכם שזאת העת

מיכאל אורן:  הם רוצים את הגדלת המכסה ואני לא מכירה שיש אתגר בזירה הזאת

יעקב אשר: מי רוצה את הגדלת המכסה?      

מיכאל אורן: אנחנו

יעקב אשר: יפה

יעקב אשר:  ומי לא רוצה? חבר'ה, אני חייב לראיין אתכם עד שאקבל את התשובות האלה

מיכאל אורן: אין מי שאמר לי היום שהוא לא מוכן

יעקב אשר: היום זה סגור?      

יגאל סלוביק: לא

יגאל סלוביק:  אדוני היושב-ראש, אני רוצה להזכיר לך תקופה אחרת - -     

יעקב אשר: כי אנחנו מדברים על - - - זה לא - - - קטן, זה עוד 10,000 עובדים

מיכאל אורן: אני אשמח להסביר

יעקב אשר: אז תסבירי לי ותנו לי את כל האמת ורק את האמת

מיכאל אורן: במאה אחוז אמת

יעקב אשר: גם שלא קשור אלייך אלא למשרד הפנים

מיכאל אורן: אני אמת במאה אחוז

מיכאל אורן:  אני אגיד אמירה אחת: אנחנו לא חושבים שהיה פער בין ההיצע לביקוש

מיכאל אורן:  אנחנו יודעים שיש מחסור בכוח עבודה בידיים עובדות בענף הזה כבר תקופה ארוכה

מיכאל אורן:  עכשיו אנחנו נכנסים למשבר דיור ולמלחמה – כל הדברים מקבלים משנה תוקף עם כל מה שהמנכ"ל אמר קודם, והוא נכון, שכנראה נצטרך עכשיו לבנות מחדש דברים שכבר היו בנויים פה

מיכאל אורן:  עם כל הדבר הזה אני אומרת לך שהיינו שבוע שלם בשיחות מאוד אינטנסיביות

מיכאל אורן:  אני חושבת שעל הדברים הגדולים המהותיים יש הבנה והסכמה בין כלל המשרדים

מיכאל אורן:  תמיד בהחלטת ממשלה יש דיון על סעיף ספציפי כזה או אחר; הוא לא על הגדלת המכסה ולא על השאלה המהותית – הוא על פטור כזה או אחר שאנחנו מבקשים לקבל בענף מהחלטה קודמת שהתקבלה

מיכאל אורן:  זה הדיון שנותר על הפרק ככל שאני מבינה את זה, ולדעתי המנכ"לים בשיח

יעקב אשר: משרד האוצר, מי נמצא פה מאגף תקציבים?      

דניאל אוסטר: אני

יעקב אשר: תספר לי מה אתה יודע ותאשר לי את זה, ונוכל לרוץ קדימה

דניאל אוסטר: קודם כול אנחנו מבינים את האתגר העצום שמונח לפתחנו בנושא הגדלת ההיצע שגם המנכ"ל דיבר קודם עליו – אנחנו רואים את זה לגמרי עין בעין

דניאל אוסטר:  לגבי החלטת הממשלה – אני אפילו לא מכיר את הסעיף הזה

דניאל אוסטר:  אני אגיד אמירה עקרונית שאנחנו לגמרי תומכים בהחלטת הממשלה

דניאל אוסטר:  ישבנו אתמול גם עם הממונה על התקציבים, ואנחנו תומכים בהחלטת הממשלה

דניאל אוסטר:  נעשים דיוקים אחרונים והיא תובא בהקדם

דניאל אוסטר:  ברור לנו שצריך להגדיל את המכסות, וברור לנו שצריך את זה בשום שכל

דניאל אוסטר:  כי בסופו של דבר - -     

יעקב אשר: או - -     

דניאל אוסטר: אני רק אומר אמירה מקצועית

יעקב אשר: גם אני אומר אמירות מקצועיות, עם כל הכבוד

יעקב אשר:  אולי אני מקצוען פחות בהגדרה, אבל אני מכיר את זה

יעקב אשר:  כי אז יתחילו לבוא המילים: הדרגתיות, מידתיות

יעקב אשר:  אני שואל שאלה ותענה לי, לאחד שלא למד ליבה

יעקב אשר:  בסדר? האם מבחינת משרד האוצר על כל אגפיו: תקציבים, חשב כללי וכולי, כשאתה אומר שהצעת המחליטים מקובלת עליכם – האם מקובל עליכם לחתום על חוזה ללא התניות ולהוציא לפועל מידית 20,000 עובדים? כן או לא? או שיש לכם הצעות אחרות שעליהן הפיין-טיונינג הזה ייקח עוד שבועיים?      

דניאל אוסטר: אני אענה לא ב"כן" ו"לא", אלא קצת יותר מורכב

דניאל אוסטר:  א', אני נציג של אגף תקציבים ואני לא יכול לדבר בשם החשב הכללי

יעקב אשר: דבר קודם כול בשמך

דניאל אוסטר: דבר שני, החלטת הממשלה מורכבת מהרבה סעיפים

דניאל אוסטר:  העלייה במכסה הכוללת מ-30,000 ל-50,000 זה מוסכם ומקובל עלינו לחלוטין

יעקב אשר: מידית

יעקב אשר:  לא בהדרגתיות

ענבל משש: לא, זה לבקשת כלל המשרדים

יעקב אשר: אם תסבירו לי למה הדרגתיות היא חשובה כאן – בסדר, אנחנו ועדה ונשמע את הדברים

יעקב אשר:  למה את מתכוונת?      אתה יכול ללכת ולחזור?      

לעובדים זרים): אני פותח דיון עוד מעט

יעקב אשר: אני שואל שאלה ותגידו לי את הסדר

יעקב אשר:  כשאת אומרת "הדרגתיות", גברת משש, למה את מתכוונת?      

ענבל משש: כתוב בכל החלטת הממשלה שעובדים יגיעו בפעימות כי זה צריך להיות כפוף להזמנות שמתקבלות מהתאגידים

ענבל משש:  גם אין מטוס שמביא לפה 3,000 עובדים או 20,000 עובדים

ענבל משש:  לכן זה כתוב שזה בהדרגתיות

יעקב אשר: אני שואל, האם צריכה להיות עוד החלטה באמצע?      

ענבל משש: לא, לא, לא

ענבל משש:  אנחנו מביאים הבאה שוטפת ורציפה של עובדים זרים

ענבל משש:  לא צריך לעשות כלום, צריך רק לבקש כפוף למכסה המקסימלית

ענבל משש:  זהו

יעקב אשר: איך אתם רואים את זה אצלכם בהתאחדות?     

יגאל סלוביק: מה פתאום פעימות

יגאל סלוביק:  אדוני היושב-ראש, בתורי אני אסביר לך למה לא פעימות, למה אני חושב שמתעסקים פה בטקטיקה ולא בתפיסה - -     

יעקב אשר: אז תסביר, אז תסביר

יגאל סלוביק: אדוני היושב-ראש, לפני שלוש או ארבע שנים בתקופת הקורונה אתה, אני, ענבל משש, לינא עסקנו בהבאת עובדים זרים לסיעוד ולגריאטריה ולבתי אבות

יגאל סלוביק:  אני רוצה להזכיר לכולם כמה זמן זה לקח – חודשים

יגאל סלוביק:  4,000

יגאל סלוביק:  לא 20,000, לא 30,000, לא 50,000

יגאל סלוביק:  4,000 עובדים זרים שיטפלו בסבא ובסבתא שלנו – זה לקח לנו חודשים

ענבל משש: אני לא יודעת מאיפה הנתון 4,000

ענבל משש:  אבל אני מזכירה שהייתה קורונה - -     

יגאל סלוביק: מה לעשות

יגאל סלוביק:  על זה עבדנו עד שהיה אישור ממשלה – 4,000, חברים

ענבל משש: אבל אני מזכירה שהייתה קורונה - - - ומדינות היו צריכות את כוח האדם

יגאל סלוביק: לא להביא אותם – עד שעברה החלטת הממשלה

יעקב אשר: אני שואל אותך כרגע מה ההצהרה שלכם

יגאל סלוביק: מאה אחוז, אני אגיד

ענבל משש: ב-2023 נכנסו כ-10,000 עובדים רק בבניין

יגאל סלוביק: אני מדבר על עובדים לגריאטריה, ענבל

יעקב אשר: בוא נדבר עכשיו על נושא הדיון

יגאל סלוביק: ב-7 באוקטובר אירע פה אירוע שלא השפיע רק על יישובי העוטף, אלא על כלל החברה הישראלית

יגאל סלוביק:  קרה מקרה שקשור גם לתפיסת החברה הישראלית את העובדים שלה, גם לתפיסה שלנו את העובדים הפלסטינים ולהרבה מאוד דברים, ואנחנו צריכים לתת לזה מענה

יגאל סלוביק:       אנחנו סבורים שגם הציבור הישראלי וגם הקבלנים לא נוכל לחזור בעוד חודש ולא בעוד חודשיים וגם לא בעוד שנה למספר העובדים הפלסטינים שעבדו פה – זה לא יקרה

יגאל סלוביק:  אנחנו מדברים על זה שב-6 באוקטובר כשהוטל סגר יצאו מענף הבנייה 80,000 עובדים פלסטינים; והפער בנוסף להם הוא כ-40-30 אלף עובדים נוספים, קרי היום אנחנו בפער של 120 אלף עובדים בענף – זה הפער כרגע

יגאל סלוביק:  אנחנו מדברים פה על פעימות, על 5,000

יגאל סלוביק:  ההחלטה צריכה להיות דרמטית

יגאל סלוביק:  אנחנו צריכים לדבר על 50,000 עובדים בשתי פעימות של 25 ו-25

יגאל סלוביק:  כמובן, כמו שענבל אומרת, זה בהתאם לביקוש ובהתאם למה שידרשו הקבלנים מהתאגידים כי זאת השרשרת: קבלנים, תאגידים, רשות האוכלוסין וההגירה – לפרק את כל החסמים ואת כל המעצורים

יעקב אשר: אתם יכולים להעביר כבר היום את הבקשות שלכם כדי שהם יידעו שיש להם ביקוש?      

יגאל סלוביק: יש כבר בקשות אצלו, בוודאי

יגאל סלוביק:       כדי שהתאגידים יבואו בדרישות ויבקשו עובדים וייפתחו תאגידים נוספים – כי אנחנו מדברים פה על מספרים גדולים – חייבת להיווצר ודאות

יגאל סלוביק:  לכן אני שמח שדיברתם על מינימום שלוש שנים

יגאל סלוביק:  בלי החלטה על מינימום של פרק העיסוק הזה לא יהיה מי שיביא אותם, כי בהיעדר ודאות התאגידים לא יביאו עובדים בדרישות האלה

יגאל סלוביק:  אתה לא מביא עובד לשלושה חודשים, ומה יקרה מחר אם נכניס לפה את הפלסטינים? לדעתי, זה לא נכון

יגאל סלוביק:      ענף הבנייה חייב ידיים בנוסף למשבר שהיינו בו לפני כן – ידיים עובדות; לפתוח את האתרים ולתת לנו את העובדים כדי שנוכל לעבוד

יגאל סלוביק:  זה לפני כל דבר אחר

יגאל סלוביק:  אם אנחנו רוצים לשמר רציפות תפקודית של ענף הבנייה: להמשיך לבנות, לייצר דירות, לייצר תשתיות, למסור את הדירות האלה בזמן לאנשים שקנו אותן ומשלמים עליהן משכנתאות, להמשיך לייצר רציפות של היצע דיור גדול כדי שמחירי הדירות לא יעלו בכלל, צריך שני דברים בסיסיים: לפתוח את אתרי הבנייה בכל הארץ באופן רוחבי, ושנית, להביא ידיים עובדות שנדרשות כאן

יגאל סלוביק:  לא בפעימות של 5,000 ולא "רגע, בוא נראה מה קורה"

יגאל סלוביק:  עובדים ישראלים לא ילכו לעבוד בענף הזה בדיוק כמו שהם לא הלכו לעבוד במלונאות, בגריאטריה, בסיעוד ובדברים אחרים

יגאל סלוביק:  זה לא יקרה, לא משנה מה נספר כאן

יעקב אשר: בזה אני מסכים איתך

יגאל סלוביק: זה האירוע

יגאל סלוביק:  אנחנו צריכים 50,000 עובדים זרים כדי לגבות על הפער של 80,000 שיצאו החוצה + 40-30 אלף שהיו חסרים עוד לפני כן

יגאל סלוביק:  לשם אנחנו צריכים לכוון בהחלטה שלנו כממשלה

אלדד ניצן: אני יושב-ראש המעסיקים בענף הבנייה

אלדד ניצן:  אדוני היושב-ראש, יש פה משולש

אלדד ניצן:  בתחילת הישיבה אמרת דברים נכונים ונכוחים שמשקפים בדיוק מה צריך להיות

אלדד ניצן:  אני רק רוצה לציין שמהגברדיה שנמצאת פה ענבל משש מרשות האוכלוסין מריצה את הדברים בצורה הכי מהירה

אלדד ניצן:  היא עשתה עבודת קודש – הביאה 10,000 עובדים בתקופה מאוד קצרה

אלדד ניצן:  גם מיכל ארן ממשרד השיכון עושה עבודה מצוינת מאז שנכנסה

אלדד ניצן:  ענבל משש צריכה את הכלים לבצע

אלדד ניצן:  היא אשת ביצוע

יעקב אשר: - - - תספרו לי מה שהיא לא יכולה להגיד כרגע

אלדד ניצן: אני אתן לך את כל התמונה

אלדד ניצן:  מנכ"ל התאחדות הקבלנים דיבר בדיוק על הדברים שבענף

אלדד ניצן:  אני רוצה לחדד מהשטח מה קורה

יעקב אשר: תדבר רק על הדברים הטכניים עכשיו

אלדד ניצן: בוודאי

אלדד ניצן:  היום אנחנו מוצפים במאות אלפי בקשות של קבלנים קורסים שאין להם עובדים

אלדד ניצן:  אנחנו גם צריכים להבין שאי אפשר שהאוצר ייתן כל פעם החלטת ממשלה לשלוש שנים, לשנתיים – צריך פה אופק קבוע של 50-40 אלף עובדים – מכסה קבועה בלי התניות

יעקב אשר: הבנתי

יעקב אשר:  נדבר על זה

אלדד ניצן: כל פעם מתווה יורד, מתווה עולה, מתווה יורד, מתווה עולה

אלדד ניצן:  אי אפשר לעבוד ככה

אלדד ניצן:       לגבי דברים שאני יכול לעזור ליושב-ראש כדי למנף ולהביא עובדים מהר יותר ברכבת אווירית, כמו שאמרת – יש הסכמים בילטרליים עם מדינות להביא עובדים בתהליך מסודר

אלדד ניצן:  וזה מבורך

אלדד ניצן:  אנחנו נמצאים היום בתהליך בעייתי שצריך להציף

אלדד ניצן:  דיברתי עם ענבל והיא קיבלה את זה – להביא עובדים זרי מיומנים שהיו בארץ קודם ועבדו ומכירים את שיטות הבנייה ומציפים אותנו בבקשות לחזור לעבוד פה

אלדד ניצן:  אני מדבר על עובדים מולדבים, עובדים סינים ועובדים מרומניה שמוכנים לחזור לפה ולעבוד

יעקב אשר: היא התייחסה קודם למולדובה

אלדד ניצן: אבל אני אומר שיש עובדים שעבדו פה

אלדד ניצן:  מותר היה להם לעבוד חמש שנים, והם יצאו מהארץ

אלדד ניצן:  הם כבר עבדו פה ומכירים את שיטות הבנייה

אלדד ניצן:  אני יכול להעביר היום לענבל רשימות של עובדים כאלה שפנו לתאגידים עם התאחדות הקבלנים ביחד

יעקב אשר: עוד מעט נשמע את ענבל כי אני מתאר לעצמי שזה מתנגש עם מדיניות אחרת

מיכאל אורן: זה כתוב גם בנוסח המחליטים העדכני

לעובדים זרים): ברשותכם, הדיון סוער ומעניין, ויש עוד הרבה שאלות שחיכיתי לתשובה עליהן

לעובדים זרים):  מכיוון שאני נאלץ לפתוח דיון נוסף עם משרד אחר בנושא אחר אני נאלץ לצאת ולעזוב אתכם

לעובדים זרים):  ימשיך מכאן גם בשמי יושב-ראש ועדת הפנים

יעקב אשר: אני רוצה שתגיד דברי סיכום

לעובדים זרים): מבחינתי להשאיר ככה כי אני לא סוגר את הדיון

לעובדים זרים):  אנחנו רק יוצאים להפסקה ונמשיך את זה בשבוע הבא

יעקב אשר: מאה אחוז

לעובדים זרים): מבחינתי לא מיציתי את הדיון

יעקב אשר: לא סיימנו

יעקב אשר:  אני אשתדל להיכנס לנעליו הגדולות של אליהו

אלדד ניצן: אני רק רוצה להשלים את הדברים

אלדד ניצן:  מיכל אמרה שזה נמצא בנוסח המחליטים

אלדד ניצן:  חשוב מאוד להביא עובדים מיומנים שמכירים את שיטות הבנייה ויודעים להגיע לפה

יעקב אשר: הבנו

יעקב אשר:  נשמע את התשובות

אלדד ניצן: צריך לחשוב על עוד מדינות להסכמים בילטרליים שיש להן פוטנציאל גדול עם התאחדות הקבלנים שיגידו איזה מדינות מקובלות עליהם מבחינת שיטות הבנייה בישראל ולפתוח עוד מדינות להסכמים בילטרליים, לא רק את הודו

אלדד ניצן:       גיבשנו עם התאחדות הקבלנים מענק התמדה לעובדים שיישארו פה בארץ לעבוד ולא יחזרו

אלדד ניצן:  הם יקבלו במאי מענק בונוס על ההיענות שלהם להישאר

אלדד ניצן:      דבר אחרון – יש פה אבסורד

אלדד ניצן:  יש פה עובדים שיושבים בבית ומחכים לחזור לאתרים כי הם קשורים לעובדים הסינים כדי להיכנס לעבודה ולהמשיך את הפרויקטים

יעקב אשר: אני מבקש שתדווחו לי ברמה יומיומית מהשטח באיזה רשויות אתם נתקלים בזה עדיין

יעקב אשר:  כל החבר'ה אצלכם יודעים את הטלפונים שלי, גם אלה שאני לא יודע על קיומם

יעקב אשר:  אז אני מבקש שתעדכנו אותי ברמה היומיומית, ואני אפעיל את הלחץ מול משרד הפנים ונשרשר את זה למטה

אלדד ניצן: דבר אחרון אני אדגיש: להשלמת המכסה היו חסרים 10,000 כדי להגיע ל-30,000, ואנחנו מדברים על עוד גידול

אלדד ניצן:  זאת אומרת הענף צריך להביא לפה 50,000 והוא צריך עוד 30,000

יעקב אשר: אמרת את זה בהתחלה

יעקב אשר:  תאמין לי שאני - - -     

אלדד ניצן: סגור

אלדד ניצן:  זהו, אדוני

יעקב אשר: בבקשה, אדוני

יצחק מודעי: אני יושב-ראש הסתדרות עובדי הבניין והתשתיות

יצחק מודעי:  ענף הבניין סובל ממצוקה קשה מאוד לפני האירוע הטראומטי שכולנו סובלים ממנו עכשיו

יצחק מודעי:  אני רוצה שתבין למה אני מזכיר את זה קודם: לפני האירוע היו חסרים למעלה מ-50,000 עובדים מקצועיים, חסרים למעלה מ-3,000 מנהלי עבודה

יצחק מודעי:  לפני שמתלהמים ומקבלים פה החלטות אני לא שומע פה לא את משרד השיכון ולא את משרד האוצר – לבחון אלטרנטיבות אחרות לישראלים שמוכנים לעבוד בענף הבניין

יצחק מודעי:       אדוני, תאמין לי, עכשיו יקפצו כל מיני כאלה - - -      

יעקב אשר: לא, לא, אף אחד לא יקפוץ

יעקב אשר:  אצלי לא קופצים

יצחק מודעי: - - - למקצועות הרטובים צריכים פה למעלה מ-100,000 עובדים

יצחק מודעי:  ההסתדרות מסכימה להכניס למקצועות הרטובים כי עד שייכנסו לפה העובדים הפלסטינים הנזק הוא בלתי הפיך לענף הבניין, ואם לא נעשה מהלך דרמטי ורציני להביא כמה עובדים שרק אפשר לארץ יקרסו פה חברות, לא יהיו פה מספיק דירות למגורים, יקרסו אנשים שלקחו משכנתאות

יצחק מודעי:  כי הקטר הכלכלי, ברור שהוא ענף הבניין

יצחק מודעי:  לכן חייבים להכניס לכאן עוד הרבה מדינות כמו גיאורגיה

יצחק מודעי:  אני חבר הארגון העולמי של הבניין ופנו אליי אישית הרבה מאוד מדינות

יצחק מודעי:  בניגוד למה שנאמר שמפחדים לפה – כן מוכנים להגיע ממדינות אחרות ולעבוד פה

יצחק מודעי:  אבל במקביל כדי לא לתת "זבנג וגמרנו" חייבים גם לתת אלטרנטיבות לעובדים ישראלים שמוכנים היום להיכנס לענף הבניין

יצחק מודעי:       אני אגיד למה הם לא נכנסים

יצחק מודעי:  ענף הבניין זה מקצוע מסוכן

יצחק מודעי:  חייבים להכשיר עובדים, חייבים לבנות תכנית רצינית מאוד כדי להכשיר ישראלים

יצחק מודעי:  כי ענף הבניין, אדוני היושב-ראש, יודע לשלם משכורת מצוינת

יצחק מודעי:  יש הסכם קיבוצי כללי ענפי שהוא מן הטובים בעולם שלא מפלה בין עובדים זרים לבין עובדים פלסטינים לישראלים, והשכר והתנאים הם שווים

יצחק מודעי:  לכן במקביל משרד האוצר, משרד השיכון ומשרד העבודה חייבים לבנות תכנית

יצחק מודעי:       דבר אחרון – לא יעלה על הדעת שיש פה רשויות – אם זאת מלחמה יש תנאים אחרים

יצחק מודעי:  לא יכולים להיות ראשי רשויות שלמרות שהוכרז על מלחמה יחליטו לא לפתוח אתרים

יצחק מודעי:  אני מקבל טלפונים מעובדים שאומרים לי: מי ישלם לי משכורת?     

יעקב אשר: כבר מיצינו את זה

יצחק מודעי: לכן אני אומר שאי אפשר שרשויות מקומיות ייקחו את החוק לידיים

יצחק מודעי:  בהסתדרות פנינו לכל הגורמים, גם לכל השרים

יצחק מודעי:  לא יעלה על הדעת שראשי רשויות ייקחו את החוק לידיים

יעקב אשר: תודה, איציק

יעקב אשר:  אני רק אענה לך בקצרה על החלק הראשון: קודם כול, החלק הזה הוא חשוב מאוד

יעקב אשר:  אין לו הרבה סיכויי הצלחה של עשרות או מאות אלפים בשלב הזה, אבל אסור לנו להניח לרגע אחד, והאוצר צריך להציג תכנית של תמריצים לעובדים ישראלים להיכנס לענפים האלה

יעקב אשר:  אבל אני לא הייתי בונה על זה

יצחק מודעי: אדוני היושב-ראש, יש עוד 37 מקצועות

יצחק מודעי:  אתם מדברים רק על הרטובים

יעקב אשר: רגע, רגע, זה בדיוק מה שאני הולך להגיד ואמרתי את זה גם בהתחלה, וחבל שלא שמעת

יעקב אשר:  אני עזרתי לאחרונה להעביר פה הצעת חוק שהייתה תקועה בנושא של מנהלי בטיחות

יעקב אשר:  יש מפקחים, יש כל מיני עובדים מסביב שהם לא במקצועות הרטובים

יעקב אשר:  להפך – אני רוצה לדון בזה אבל כרגע אני נמצא כמו בעזרה ראשונה, בשלב של מתן מנת דם ולהכניס עובדים למערכת

יעקב אשר:  אנחנו נגיע גם לזה, צריך לעשות את זה הפוך

יעקב אשר:  אני גם אשמח אם תציג לי מה נעשה עד היום בעניין הזה

יעקב אשר:  ואני מבקש גם ממשרד האוצר התייחסות שלכם

יעקב אשר:  אמנם גם אתם היום באטרף של עבודה אבל זה דבר שאסור להזניח אותו

יעקב אשר:  כי יכול להיות שדווקא בתקופה עכשיו עובדים ירצו להיכנס לענפים האלה, אם זה במקצועות הרטובים ובין לא

יעקב אשר:       לכן אני אומר שאני קודם כול רוצה את הרכבת האווירית הזאת לא בגלל שאני אוהב לראות מטוסים באוויר, אלא מכיוון שזה החמצן הראשוני

יעקב אשר:  לכן חשוב לי הדבר הזה

יעקב אשר:       עכשיו אני חוזר אלייך, ענבל, ואני שואל שאלה

יעקב אשר:  אם צריך השאלה תהיה גם עם סימן קריאה אבל אנחנו צריכים גם לאשר את זה בכנסת: האם אפשרי, והאם צריך בשביל זה לשנות החלטת ממשלה או לא – לעשות את זה לשלוש שנים ולא לשנתיים; שנית, אני לא מבין מה רמת הסיכון, ואולי אני לא מבין חלק מהדברים ולא אכפת לי שתסבירו לי כי כשלמדתי משהו אני כבר מבין

יעקב אשר:  אני לא רציתי להתעסק בזה בתחילת הדיון כי אני רוצה לראות, קודם כול, 20,000 שמגיעים

יעקב אשר:  אבל אם כבר חותמים הסכם וכבר עושים, למה לא להגדיל את המגבלות של המכסה? תסבירו לי

יעקב אשר:  אולי תשכנעו אותי שלא

יעקב אשר:  כבר היום להגדיל

יעקב אשר:  מה שלא יהיה ויחזרו הפלסטינים בשלב כזה או אחר, אבל הם גם יחזרו בטפטופים וגם בהדרגתיות, כמו שאוהבים לקרוא לזה, וגם אם יחזרו ולא כולם יחזרו, כי לדעתי מבחינה ביטחונית יהיו בדיקות יותר מעמיקות אחרי מה שאנחנו עוברים עכשיו – יצטרכו כל זוג ידיים לשיקום ההריסות, לבנייה עצמה וגם אני אגיד עוד דבר: בואו נאתגר פעם אחת את התאחדות הקבלנים

יעקב אשר:  היום לוקח לבנות בניין וזאת גם שאלה כמה עובדים יש לך

יעקב אשר:  היו שנים שהטכנולוגיות היו פחות טובות ופחות זריזות שלקח 24 חודשים

יצחק מודעי: 18 חודשים

יעקב אשר: נגיד 24

יעקב אשר:  במקרה של 18 חודשים זה כששכחו דלתות וחלונות

יעקב אשר:       ענבל וכל הצד הממשלתי, כולל האוצר – למה לא ללכת על הגבוה יותר ואז יהיה גם אינסנטיב של כולנו

ענבל משש: משרד הבינוי שם טיוטת החלטה

ענבל משש:  אנחנו עברנו עליה במהירות שיא אצל שר הפנים

ענבל משש:  לא יצאנו מהחדר עד שסיימנו את העבודה, והיא הייתה מאוד מהירה

ענבל משש:  הם הציעו שנתיים – הסכמנו לשנתיים, ואני משאירה את זה למיכל

מיכאל אורן: אני אענה לעניין הנוסח

יצחק מודעי: אולי לפני עניין הנוסח, אפשר לתת תשובה האם חוק או תקנה לגבי עובד שהיה כאן ועבד חמש שנים – יש לו הגבלה של 60 חודשים?      

יעקב אשר: זה נושא אחר

מיכאל אורן: זה נושא אחר

מיכאל אורן:  בהצעת מחליטים יש התייחסות לזה אבל זה נושא שגם רשות האוכלוסין מטפלת בו

יעקב אשר: בדיוק

מיכאל אורן: אני רוצה לומר משהו על הרעיון – קודם כול, במסגרת טיוטת המחליטים אנחנו מבטלים את מנגנון ההחלטה שהיה צפוי לקרות ב-2025 – זאת אמירה ראשונה

מיכאל אורן:  אחר כך אנחנו אומרים שיש הרבה אי ודאות, ואנחנו מגדילים עכשיו את המכסה אבל היא לא מתבטלת מיד לאחר שנתיים

מיכאל אורן:  אחרי שנה הכנסנו שלב בחינה

מיכאל אורן:  אם נמצא בשלב הבחינה שחייבים להמשיך להריץ את הקצב או שנתנו מכסה נמוכה מידי אז פשוט לא צריך לגעת כי כרגע זה תחום לשנתיים אבל זה לא תחום לשנתיים ונגמר; הגדלה של 20,000 תחומה לשנתיים עם מנגנון לבחינה בעוד שנה

מיכאל אורן:  מבחינתנו זה כן נותן ודאות לענף ומבטל את מנגנון ההפחתה הקודם

יעקב אשר: אבל אם בעוד חודש וחצי תתכנס ישיבה פה ובינתיים יצא הסכם לדרך והכול מצוין, גמרו את התרגום והכול פיקס; ופתאום אנחנו מתבשרים ומבינים שאנחנו הולכים למשהו יותר עמוק ויותר בעייתי וצריכים יותר – אז מתחילים את כל התהליך מחדש

מיכאל אורן: לא

מיכאל אורן:  אני אסביר

מיכאל אורן:  אני גם אסביר את עניין הפעימות כי נראה לי שחשוב להבין את זה

מיכאל אורן:  זה לא אומר מתי אנחנו מביאים עובדים במספר פעימות

מיכאל אורן:  כל פעם שנגיע למיצוי של 80% מהמכסה הקיימת נוכל להגדיל את המכסה לקאפ

מיכאל אורן:  כלומר הקאפ הוא 20 - -     

יעקב אשר: אבל את יודעת מה הבעיה בדבר כזה? עד שאתם מקבלים את הנתונים

מיכאל אורן: לא, אנחנו על הנתונים - -     

יעקב אשר: הייתי ראש עיר, עשיתי את הסכם הבראה האחרון שהיה בבני ברק, ברוך השם, כי השלמנו אותו והעיר הגיעה למקומות אחרים בעניין הזה

יעקב אשר:  אבל הייתי אומר להם שיש דבר כזה שנקרא אבני דרך

יעקב אשר:  הם היו בוחנים אותי באבני דרך

יעקב אשר:  אם אני עשיתי כראש רשות קיצוץ מסוים במשהו או עשיתי סקר נכסים אז אני מקבל חלק מהמענק, מההלוואה

יעקב אשר:  הם עשו אבני דרך כל חצי שנה

יעקב אשר:  אמרתי להם, אבן דרך ועוד חצי שנה – אני מת בינתיים

יעקב אשר:  חצי שנה לוקח להם לבדוק את אבן הדרך

יעקב אשר:  אני רוצה חצץ, לא אבנים

יעקב אשר:  אני רוצה חתיכות קטנות ותבדקו אותי כל שבועיים אם עשיתי את שלי או לא, ותעבירו כסף

מיכאל אורן: לבחון את זה אפשר כל יום

יעקב אשר: אני חושש מכל ההליכים האלה

יעקב אשר:  בואו ננסה לפתוח לתקופה מסוימת

יעקב אשר:  מה יקרה? מה הסיכון שמדינת ישראל לוקחת?  מה מסוכן פה?      

מיכאל אורן: אנחנו פתחנו, זה פתוח

מיכאל אורן:  הגדלנו ב-20

מיכאל אורן:  זה כתוב בנוסח

מיכאל אורן:  כל מה שאנחנו אומרים זה שאנחנו רוצים לראות שאנחנו מגיעים למיצוי של 80% מהמכסה ולהתחיל לעבוד על הקאפ הבא

מיכאל אורן:  אלה נתונים שיש אותם ברמת הדקה, זה לא נתונים שעכשיו קשה לאסוף

יגאל סלוביק: אם לא נעבוד על כל הקאפ מלכתחילה, על כל ה-50 - -     

מיכאל אורן: עובדים על כל הקאפ מלכתחילה

יעקב אשר: הקאפ שלה כרגע הוא לא 50

יגאל סלוביק: הוא 20,000

ענבל משש: לא, הוא 50

יעקב אשר: אה, 50 עם הקיים

ענבל משש: - - - הוא 30

ענבל משש:  יש לנו עכשיו 10,000, וברגע שזה יעבור עובדים על כל ה-50

ענבל משש:  אף אחד לא עובד למלא מטוס עם 120 או 200 מקומות

ענבל משש:  לא – עובדים על מספרים גדולים

ענבל משש:  אנחנו מבקשים מספרים גדולים

יעקב אשר: ענבל, אני רוצה לשאול אותך בארבע עיניים: את לא חושבת שיש היגיון לרכך את התהליכים כרגע כדי שזה יזרום לכם יותר? פחות ניירת, פחות בדיקות

יעקב אשר:  אנחנו יודעים לעשות תחזית מה צריך, רואים את זה בעיניים

יעקב אשר:  את יודעת לעבור את זה חלק?      

ענבל משש: אנחנו יודעים לגייס עובדים ולהביא אותם למדינת ישראל

ענבל משש:  יש יכולת מוכחת ואפשר להסתכל על השנים האחרונות, לרבות על 2023 עם התוצאות היפות שלה

ענבל משש:  אין בעיה – ואני מסייגת כי המצב הביטחוני

ענבל משש:  אבל ככל שתלוי בנו – מבחינתי, אני מסתכלת על המכסה המקסימלית ושואפת למלא אותה בהקדם האפשרי ובמהירות

ענבל משש:  אנחנו מבינים שאנחנו בזמן מלחמה

יעקב אשר: אני מדבר אל שניכם: אתם לא חושבים שצריך לעשות שינוי כרגע חוץ מהוויכוח אם ללכת על 30 או על 50

מיכאל אורן: אני אגיד למה לא, לדעתי – כי זה לא מונע שום פעולה ולא מפריע לשום דבר

מיכאל אורן:  אנחנו נביא - -     

יעקב אשר: הם מספרים - -     

מיכאל אורן: הם מדברים על הגבלה מסוג אחר

יגאל סלוביק: זה לא מה שאני אומר, או שיש בינינו אי הבנה

יגאל סלוביק:  ברור לכולנו שאין מטוס שיודע להביא 50,000 וזאת גם לא הכוונה

יגאל סלוביק:  קצב הגעת העובדים לכאן צריך להיות מול הביקוש של הקבלנים מול התאגידים, והתאגידים מול רשות האוכלוסין וההגירה

יגאל סלוביק:  זה בסדר גמור

ענבל משש: צריך לדאוג להם גם למגורים

יגאל סלוביק: שתי נקודות: אנחנו מראש צריכים ללכת על החלטות הממשלה שהולכות לקצה – על ה-worst case scenario

יגאל סלוביק:  בוא נדבר בהחלטה על 50,000 – שתי פעימות שבוחנים אחרי 25,000

יגאל סלוביק:  ברור לי שבמטוס שנוחת יש 200 אנשים, אין מטוס שמביא 50,000

ענבל משש: אלדד יגיד לך שגם הוא צריך לדאוג למגורים לעובדים האלה

ענבל משש:  הוא לא יכול לבלוע 5,000 עובדים שנוחתים מחר

יגאל סלוביק: ענבל, אתם שוב מדברים איתי איך זה יתבצע בשטח, איפה הם יגורו, אם יהיו להם מגורים

יגאל סלוביק:  תעזבו את זה רגע – לכו להחלטה של הקיבולת

מיכאל אורן: אמרנו קיבולת של 20,000

יגאל סלוביק: חברים, אי אפשר ככה

יגאל סלוביק:  אתם מדברים – אני שותק

יגאל סלוביק:  תנו לי לסיים

יגאל סלוביק:       אתם הולכים על 20,000

יגאל סלוביק:  כולנו יודעים שהמשק בחוסר של 130,000, 140,000 עובדים זרים –      

ענבל משש: אני לא יודעת מאיפה הבאת את הנתון הזה

יגאל סלוביק: אלה המספרים

ענבל משש: אני לא יודעת מאיפה הבאת את המספר הזה

ענבל משש:  אני לא מכירה אותו

יעקב אשר: בוא נתפשר על 50

יגאל סלוביק: 60,000, 50,000

ענבל משש: כל מספר זוכה

ענבל משש:  אני לא יודעת, אני מתנצלת

ענבל משש:  אני לא יכולה לעמוד מאחורי זה

ענבל משש:  משרד הבינוי ביקש 50

ענבל משש:  הוא מתכלל את הצרכים של הענף במדינת ישראל

ענבל משש:  הוא הגורם המקצועי מבחינתי, והוא בר סמכא ומקצועי לצרכים האלה

ענבל משש:  היא ביקשה 50 – קיבלה 50

יעקב אשר: מיכל, אני אשאל אותך שאלות מקצועיות

יעקב אשר:  משרד השיכון, זאת הייתה הבקשה הראשונית שלו – 50,000?      

מיכאל אורן: כן, מאז ומעולם

יעקב אשר: לא מאז ומעולם, מאז פרצה המלחמה

מיכאל אורן: מאז 7 באוקטובר

מיכאל אורן:  זאת הייתה הבקשה

יעקב אשר: אוקיי

יעקב אשר:  אני אשאל עוד שאלה לפני שאתן לך לסיים, יגאל

יעקב אשר:  אם אנחנו רוצים לשנות את הקיבולת מה צריך לעשות?      

מיכאל אורן: לתקן את החלטת הממשלה בעוד שנה כשנעשה תהליך בחינה

יעקב אשר: בעוד שנה וגם בעוד חודש

מיכאל אורן: עכשיו ובעוד חודש

מיכאל אורן:  כן

יעקב אשר: זה אפשרי?      

מיכאל אורן: תמיד זה אפשרי

יעקב אשר: זה היה פותח תהליך מחדש?      

מיכאל אורן: שום תהליך, זה תיקון של סעיף בהצעת מחליטים של הגדלת מכסה

יעקב אשר: אני שואל האם בהסכם עם הודו ועם כל האחרים יש סעיף שאפשר להגדיל מעבר לכך או שאנחנו מגבילים את עצמנו שם?     

מיכאל אורן: אנחנו מגדירים קאפ ואז רצים על כל המדינות

מיכאל אורן:  אגב, דיברו על הודו פה

מיכאל אורן:  יש גם תאילנד על הפרק

יעקב אשר: אבל הגדרת קאפ כלפי המדינות - -     

מיכאל אורן: אנחנו לא מגבילים אותם

יעקב אשר: אם מחר ראש הממשלה מודיע לך שיש לך ישיבה על הגדלת הקאפ

יעקב אשר:  ההסכם שהמתרגמת עובדת עליו עכשיו צריך להתחלף להסכם אחר? כן או לא?      

קריאה: כן, כן

מיכאל אורן: עוד לא כתבנו את הסכם היישום עם ההודים

מיכאל אורן:  לא הגענו למספרים כמה - - -     

קריאות: - - -     

יעקב אשר: תנו לי רגע אחד

יעקב אשר:  אני אשמע אתכם, אבל תנו לי רגע

יעקב אשר:  תאמינו לי, זה אחד החסרונות שלי, שאני צולל לדברים שאני לא צריך לצלול בהם אבל אני אעשה את זה

יעקב אשר:  אני שואל שאלה: האם צריך שוב את כל הניירת? נגיד שבעוד שבוע יש החלטה

יעקב אשר:  גם לפני שבוע ישבנו ודיברו פה על פינו של שני קילומטר

יעקב אשר:  יום למחרת פתאום קפץ לשמונה קילומטר

יעקב אשר:  ענבל, אני שואל, האם זה מעבר לשינוי בהחלטת הממשלה זה פותח את הסיפור?      

מיכאל אורן: לא הגדרנו מספר

קריאה: לדעתי, זה מוגבל

ענבל משש: מה שמעניין אותי זה המכסה הכללית בענף

ענבל משש:  אני צריכה להביא 50,000 עובדים למדינת ישראל – זאת המשימה שלי

יעקב אשר: אבל הם אומרים שצריך יותר עכשיו

יעקב אשר:  כי את אומרת, 50 - - - הקיים

ענבל משש: אדוני, אי אפשר שכל מספר זוכה

ענבל משש:  יש משרד ממשלתי וזה מה שהוא אומר

יעקב אשר: אבל שאלתי שאלה

יעקב אשר:  לפני שבוע היה פה דיון על פינויים

יעקב אשר:  בא פיקוד העורף ואמר, יותר משני קילומטר על הגבול בצפון לא צריך

יעקב אשר:  אוקיי, בסדר, תודה רבה

יעקב אשר:  עברו יומיים והתברר שצריך

יעקב אשר:  אני שואל שאלה אחת – אני מכין את עצמי ליום פקודה

יעקב אשר:  אין לי בעיה ללכת על המכסה

יעקב אשר:  אני מסכים איתך שלא צריך לקפוץ מעל הראש, בסדר? אני רק שואל שאלה אחת: האם אפשר להחיל את כל החוזים האלה בצורה אלסטית כזאת שאם מחר תתקבל החלטה כזאת, ולא אני אביא אותה אלא מישהו אחר יחליט אותה, שלא נקרא למתרגמת באמצע הלילה - -     

ענבל משש: לא, לא, לא

יעקב אשר: האם יש סעיף שאפשר להגדיל אותו מול ההודים, מול המולדבים, מול האפריקאים?      

ענבל משש: הבאת העובדים נעשית במסגרת ההסכמים G2G – יש לנו מולדובה, הייתה אוקראינה, יש סין ובעזרתם השם יהיה לנו הודו

ענבל משש:  זה בלתי מוגבל, עבודה שוטפת

יעקב אשר: לא צריך החלטות, רק החלטת ממשלה

ענבל משש: כל שנה אני שולחת איגרת עם בקשה לשלוח איקס עובדים

ענבל משש:  כמובן, זה אלסטי

ענבל משש:  אני יכולה להגיד יותר, אני יכולה לשנות

ענבל משש:  ככה זה עובד

מיכאל אורן: איציק, ממה אתם מוטרדים? אני רוצה להבין

יגאל סלוביק: אני אסביר

יגאל סלוביק:  אתה שואל שאלה טובה, ולדעתי, אני מקבל את התשובות הטובות

יגאל סלוביק:  הבעיה שלי היא לא עם ענבל משש

יגאל סלוביק:  רשות האוכלוסין וההגירה יודעת להביא לפה את העובדים מול מכסה נתונה

יגאל סלוביק:  היא יודעת לעשות את זה היטב והיא עושה את זה מצוין, ואנחנו מתואמים איתה

יעקב אשר: איפה הבעיה?      

יגאל סלוביק: הבעיה, לתפיסתי, היא שכשנגיע למועד הבא שבו נדון על הגדלת המכסה הנוספת מעל 20,000, אם נידרש אותם, אנחנו נשב פה שוב ויהיו פה דיונים נוספים עם משרד האוצר על הצורך או לא, והאם נכון להגדיל את המכסה מחדש או לא

יגאל סלוביק:  ואני אומר הפוך – בוא נלך על 50,000 ונתחיל למלא את זה לאט-לאט

יעקב אשר: ידידי, אתה יודע שאני מעריך אותך מאוד ולא מעכשיו

יעקב אשר:  גם בקורונה בילינו הרבה יחד

יעקב אשר:  אם כל הבעיה שלי הם רק הוויכוחים בממשלה לפני החלטת ממשלה להגדיל מ-50 ל-70 – בסדר

יעקב אשר:  עם זה אני יודע עוד להתמודד

יעקב אשר:  ברור שיכול להיות שעדיף מה שאתה אומר כדי שלא יצטרכו עוד החלטה

יעקב אשר:  אם הייתי שר השיכון בעניין הזה ואין מסביבי צ'צ'נים – במשרדים אחרים אומרים, איך אתה לוקח הערכות, תביא הערכה מבוססת

יעקב אשר:  אני אומר לכם ככה: להערכתי, יצטרכו יותר ממכסות של 50

יעקב אשר:  תקליטו אותי ואם יצאתי אידיוט אני אודה פה בפה מלא

יעקב אשר:  אני מודיע לכם היום: מדינת ישראל בשנה, שנתיים, שלוש הקרובות ואפילו יותר צריכה יותר בלי שזה יפגע בעובד פלסטיני אחד

יעקב אשר:  אבל אני לא איש מקצוע

יעקב אשר:  אני מעריך את העבודה

יעקב אשר:  אני רואה שגם ענבל וגם את, מיכל, אתן בתוך העניין – אין לי בעיה

יעקב אשר:  הוא צודק אבל גם את צודקת

יעקב אשר:  את אומרת, אני אנהל ויכוח על 70-60 – ייקח לי עוד שנה לעשות את זה, נכון? אני אומר שבזמן הקרוב זה ייקח כנראה יותר בקלות לעשות את זה

יעקב אשר:  אם כרגע זאת ההחלטה שיש לכם על 50 – לכו על זה, אני רוצה לראות את הביצוע

יעקב אשר:  אני מבטיח לכם דבר אחד: תהיה הפגזה אווירית שלי על הממשלה לקבל החלטה נוספת

יעקב אשר:  בואו נראה שמתחילים להגיע ראשוני המטוסים

יעקב אשר:  אני רק רציתי לדעת ממך דבר אחד, והבנתי שכנראה אין – האם אתה יודע להראות לי בעיה טכנית שיצטרכו יותר זמן חוץ מהחלטת ממשלה ששם זה לוקח 4-3 ימים שיריבו ביניהם?      

יצחק רבין: כן

יצחק רבין:  קודם כול תיווצר בעיה טכנית

יעקב אשר: מהי?      

יצחק רבין: הסוגיה של ציפיות

יצחק רבין:  יקומו תאגידים נוספים או התאגידים הקיימים והם צריכים לתכנן את הפוטנציאל של שיווק העובדים לקבלנים

יצחק רבין:  זה מה שהם יתכננו

יצחק רבין:  אם ירדו 80,000 פלסטינים, ונניח שהם לא יעילים כמו העובדים הזרים אז נניח שצריך רק 60,000 זרים במקומם, אבל צריכים אותם

יצחק רבין:  יש באתרי הבנייה 168 אלף דירות שנמצאות בבנייה פעילה

יצחק רבין:  מי יעשה את זה? זה עניין של תיאום ציפיות

יצחק רבין:  בן אדם יגיד, אני מקים עוד תאגיד או לא?      

יעקב אשר: הבנתי, תעצור

יעקב אשר:  אתה אומר שהבעיה הטכנית היא לא שלהם, אלא בעצם היא מתחילה אצלכם

יצחק רבין: להגדיל מגרש

יצחק רבין:  למי זה עולה? למה הקמצנות הזאת? למי זה עולה?      

יעקב אשר: שאל את זה מישהו

ענבל משש: - - - אנחנו נוהגים באחריות ומתכללים את הצרכים

ענבל משש:  זה בדיוק ההבדל בין הכובעים השונים

יעקב אשר: סליחה, ההתאחדות סיימה לדבר

יעקב אשר:  יש פה יהודי שמרים יד כל הזמן, ואני לא יודע מה שמך ותפקידך

מאיר שמש: מאיר שמש, אני יושב-ראש התאחדות קבלני הפיגומים

מאיר שמש:  אני רוצה לשאול שאלה את ענבל ואת מיכל

יעקב אשר: בקצרה כי אני רוצה להגיע לסיכום

מאיר שמש: ענף הפיגומים לא מוכר כענף בענף הבנייה

מאיר שמש:  אנחנו לא מופיעים אצל רשם הקבלנים

יעקב אשר: משרד השיכון, זה לפתחכם

מיכאל אורן: אני אשמח להתייחס לזה

מאיר שמש: כל פועל שבא, לנו אין זכות וזאת גם עבירה אם אנחנו ניקח פועל זר

מאיר שמש:  היום אנחנו מסתמכים רק על פועלים פלסטינים שכמו שאני רואה ומבין הם לא יבואו בזמן הקרוב

מאיר שמש:      אתמול גם דיברתי עם ראש העיר בת-ים, והוא פוחד משב"חים

מאיר שמש:  אז יש פתרון – בתקופה של האינתיפאדה הראשונה והשנייה, מעסיק שתפסו אצלו באתר שב"ח – הלך לכלא לשנה, לחצי שנה

מאיר שמש:  מי שימצאו אצלו שב"ח – להכניס אותו לכלא ולסגור את האתר ל-30 יום

יעקב אשר: אני מציע להתאחדות הקבלנים ולמרכז השלטון המקומי לנסות להגיע להחלטה אם צריך חקיקה או החלטה של כל הרשויות שזה יהיה - -     

ענבל משש: אני צריכה ללכת לדיון של החקלאות

יעקב אשר: לינא, את צריכה להיות שם?      

לינא סאלם: כן

יעקב אשר: זה מה שרצית לומר או שרצית להגיד משהו אחר?      

לינא סאלם: רציתי להגיד ספציפית בנוגע לטיוטת מחליטים שהיא עדיין בעיבוד בין-משרדי

לינא סאלם:  אנחנו עדיין לא קיבלנו נוסח רשמי סופי

מיכאל אורן: אתם תקבלו היום, הכול בסדר

לינא סאלם: אני לא קטעתי אותך, בבקשה אל תקטעי אותי

לינא סאלם:  אני רק מבקשת להגיד שהמדינה מדברת בקול אחד, ועדיין אין נוסח סופי מותאם

לינא סאלם:  זאת ההסתייגות שאני מבקשת

לינא סאלם:  כמובן, כולנו רתומים וכולנו נסייע

יעקב אשר: תודה רבה

יעקב אשר:  מצוין

יעקב אשר:  אני מסתמך על דברי גברת ארן

מיכאל אורן: בינינו מוסכם

מיכאל אורן:  אם נגלה שמישהו מתהפך - - -     

יעקב אשר: אני מבקש שתדווחי את זה למנכ"ל שלך

יעקב אשר:  ואני מבקש שהוא ידווח את זה גם לנו

יעקב אשר:  תהיה ישיבה נוספת בעוד יומיים, שלושה, ארבעה

ענבל משש: גם שר הפנים מצטרף להגשה, אז אנחנו מתואמים

מיכאל אורן: אני רק אגיד שמה שהעליתי לגבי האוצר זאת הישורת האחרונה ככל שאני מכירה אותם

יעקב אשר: מיכל, תישארי רגע לענות על הפיגומים

יעקב אשר:  לדעתי, יהיה יותר חכם להגדיל את זה יותר כרגע אם זה לא מעכב את העניין

יעקב אשר:  אם הוא יגיד לי "לא", אני יודע גם לקבל "לא"

יעקב אשר:  אבל אני רוצה שתבדקו את עצמכם בתהליך ובאמת לרוץ קדימה

יעקב אשר:  עיני עם ישראל נשואות אליכם

יעקב אשר:  זה יוקר המחיה, זה יוקר הדיור שיהיה אחר כך והרבה מאוד בטיחות

יעקב אשר:  כי הרבה בניינים חדשים יצילו חיים בהמשך, והמדינה תהיה יותר משוחררת כשרוב אזרחי המדינה יהיו בממ"דים ופחות בצרות של היום

יעקב אשר:        אז אנחנו, קודם כול, אומרים לכם תודה על עבודה סביב השעון

יעקב אשר:  אם יש עצירות, חסמים, משרדים כאלה ואחרים – אני מבקש ליידע אותי, לפחות בתור אחד מהצד שיודע לצעוק, שיש לו קול גבוה

יעקב אשר:  התהליך הזה חייב לרוץ קדימה

יעקב אשר:  אני אנסה לפעול שיחשבו תוך כדי תנועה להגדיל את זה אבל לא כרגע

יעקב אשר:  רוצו קדימה ורק תבדקו דבר אחד בתהליכים, שאם יהיה שינוי, שלא נצטרך לעשות סטופ ולעצור ולהתכנס לדברים חדשים

יעקב אשר:        לגבי הסיפור של 60 חודשים – האם יש הגבלה בעניין הזה או אתם הולכים לעשות הקלה בעניין הזה?      

ענבל משש: אנחנו הולכים לעשות הקלה גם לעניין מי שנמצא פה מעל 63 חודשים; לגבי אלה שחזרו ביקשנו מהתאגידים לרכז רשימות, ואנחנו נבחן בחיוב כל פתרון

ענבל משש:  מנכ"ל הרשות הנחה אותנו בעת הזאת לגלות חשיבה יצירתית מחוץ לקופסה ולעשות כל מאמץ

יעקב אשר: 	אני מכיר אותו מ-crises אחר – מהקורונה

יעקב אשר:  הוא מצוין

ענבל משש: אני מניחה

ענבל משש:  הוא מצוין גם אצלנו, ואנחנו נעשה כל שנדרש

ענבל משש:       אני רק אגיד שני דברים: ברור לנו שכל יום שעובר, נגרם נזק למשק, ואנחנו בתוך האירוע הזה מתחת לאלונקה חזק ורצים מהר; שנית, אנחנו ניבחן לפי התוצאות בשטח

ענבל משש:  אז, תודה לאדוני

ענבל משש:  אני מסכימה לחלוטין עם כל מה שאמרת

יעקב אשר: רוצי בזהירות לישיבה הבאה

יעקב אשר:  נהיה בקשר

ענבל משש: תודה רבה, אדוני

יעקב אשר: אדוני המנכ"ל, אני רוצה שנציגת משרד - -     

יגאל סלוביק: אני באתי לשבת פה כדי שתראה שאנחנו עובדים בשיתוף, שהכול בסדר

יגאל סלוביק:  אנחנו עובדים יחד מעולה

יעקב אשר: כולנו בשביל מטרה אחת

יעקב אשר:  ענבל, תודה רבה

יעקב אשר:       מיכל, תתייחסי, בבקשה, לפיגומים

מיכאל אורן: אני גם רוצה להגיד ללינא, אם אפשר, על האמירה: אני לא מנסה לצייר תמונה ורודה שהכול נהדר ונפלא

לינא סאלם: אין עדיין הסכמה

לינא סאלם:  האוצר הציג עמדה לא מדויקת בדיון

לינא סאלם:  משרד העבודה - -     

דניאל אוסטר: את רוצה שאני אדייק?      

יעקב אשר: כן, תדייק רגע

דניאל אוסטר: אני אדייק כדי שגם משרד המשפטים ישמע וכולם ישמעו

יעקב אשר: אני דווקא אוהב את משרד המשפטים ככה

יעקב אשר:  ככה אני רוצה אותו בעוד דיונים

דניאל אוסטר: לכן אני מדייק, אין בעיה

יעקב אשר: בסדר גמור

יעקב אשר:  זאת אחריות, זה ראש גדול

דניאל אוסטר: הממונה על אגף תקציבים הנחה לקדם את הצעת המחליטים לאור הצורך החיוני שיש בשוק

דניאל אוסטר:  לצד זאת ובעקבות מה שאמרה נציגת משרד המשפטים, כמובן יש לנו עוד כל מיני עדכוני נוסח

מיכאל אורן: אני אתייחס לזה

מיכאל אורן:  ככה אני מתייחסת

יעקב אשר: חבל שלא עשיתם את זה בהתחלה

מיכאל אורן: לא, להפך, אני מגלה משהו חדש

דניאל אוסטר: יש לנו כמה גורמים - -     

יעקב אשר: אתם רוצים לתת לי לנהל את העניין?      

לינא סאלם: כבודו, המדינה לא מלבנת את הערותיה בדיון

לינא סאלם:  יש שיח – נלבן אותו בדיון בין-משרדי

יעקב אשר: זה מה שאני רוצה לומר

לינא סאלם: אין סיבה להציג את הדיון

דניאל אוסטר: אבל זאת האמירה

יעקב אשר: תקשיב, אם זה הולך להימשך מעבר ל-5 שעות של דיון פנימי ולסגור את העניין אני אומר לך – ואני לא אומר לך את זה אישית, אני מכבד אותך - -     

דניאל אוסטר: בוודאי

יעקב אשר: אני גם לא מכיר אותך מספיק כדי לתת לך לא שבחים ולא ביקורת - -     

דניאל אוסטר: אני נציג, הכול בסדר

יעקב אשר: אתה נציג, לכן אל תיקח את זה אישית

דניאל אוסטר: ברור

יעקב אשר: יצטרכו להעמיד את המשרד האלה על עמוד הקלון אם יעכב את הדברים האלה בגלל כל מיני פרוצדורות

יעקב אשר:  מה שצריך אפשר לגמור בחמש שעות

יעקב אשר:  אני כבר ניהלתי מערכות, גם יחסית כבדות עם תקציבים גדולים

יעקב אשר:  אני אומר ומזהיר כי אני לא אוהב לעשות שיימינג לא למשרדים ולא לפקידים

יעקב אשר:  אתם לא ישנים לילות? לפחות שייצא מזה משהו

יעקב אשר:  שבסוף נסתפק בארבעה ניירות ונסתבך עוד קצת בשביל להיות עם עוד 17 שלייקס? מה קרה? הלוואי שהיו עובדים ככה בדברים אחרים – לא היינו במצב הזה היום עם 800 שלייקס

יעקב אשר:  אבל אדם עם 800 שלייקס לא יכול ללכת

יעקב אשר:  תגמרו את הפרוצדורה הזאת

יעקב אשר:  כל הכבוד לך, נציגת משרד המשפטים, כי בדרך כלל יש אחווה בין המשרדים, וזה טוב, אבל בסוף לבוא להסתיר מאתנו את המציאות אני לא רוצה

יעקב אשר:  אני מאמין לך שיש אולי כמה דברים טכניים

יעקב אשר:  אם זה משהו מהותי שאתם הולכים לתקוע את העניין הזה יהיה לכם עסק איתי

יעקב אשר:  אוקיי? ואני נחמד

דניאל אוסטר: מקובל

מיכאל אורן: אני לא מכירה שיש דבר מהותי

מיכאל אורן:  אבל אם יש דבר מהותי אני אשמח להכיר אותו לא בדיון הזה, אלא באופן כללי כי יש שיח רצוף כל הזמן בין המנכ"לים, ואנחנו עובדים

מיכאל אורן:  יש דיון על מנגנון קיזוז שחל כיום על כלל המשקים, ואנחנו רוצים שהוא לא יחול – זה הדיון שאני מכירה עם משרד האוצר, וזה דיון שנמצא עכשיו בין המנכ"לים

מיכאל אורן:  אני מאמינה שאפשר לפתור אותו בארבע שעות, אני אשמח לגלות אם אחרת

יעקב אשר: בין 4 ל-5 שעות

מיכאל אורן: אני איתך

מיכאל אורן:  מבחינתי גם שעה

יעקב אשר: היום בלילה אני ארים טלפון למנכ"ל כדי לשמוע אם העניין הזה נגמר

מיכאל אורן: אני מקווה מאוד שהיום זה ייכנס למעטפה, ואז תהיה תשובה ברורה וחלוטה לעניין הזה

יעקב אשר: ביום שזה ייכנס למעטפה סגרנו את העניינים?      

מיכאל אורן: אף פעם לא בדיוק עד הסוף אבל ביום שזה במעטפה זאת הצהרת כוונות משמעותית

יעקב אשר: את מי אני ממנה מכם לבשר לי את הבשורה שזה במעטפה?      

מיכאל אורן: מי שתבחר

יעקב אשר: האוצר?      

מיכאל אורן: יאללה

יעקב אשר: בוא, אני אתן לך את הכבוד

דניאל אוסטר: לקחתי

יעקב אשר: נפלת למלכודת

יעקב אשר:      חברים, אני אומר גם לפקידים – עובדים קשה, עובדים מסורים – תפתחו ראש גדול

יעקב אשר:  האויב של הטוב הוא הטוב ביותר

יעקב אשר:  זה הכי גרוע שיש

מיכאל אורן: אני רק אגיד שהפיגומים הם תחת סמכות של רגולטור אחר

מיכאל אורן:  משרד הכלכלה הוא הרגולטור של נושא הפיגומים, לא משרד העבודה

יעקב אשר: אוקיי

יעקב אשר:  יש לנו נציג?      

גדעון עזרא: אני מטעם משרד העבודה

יעקב אשר: אתה יכול לתת לנו תשובה על בעיית הפיגומים?      

גדעון עזרא: אני אשמח שתפרטו כי באתי בשביל נושא אחר

יעקב אשר: הוא דיבר פה - -     

מאיר שמש: 	אני מכבד את מה שהיא אומרת אבל זה בכלל לא קשור

מאיר שמש:  כי רשם הקבלנים הוא תחת המשרד שלכם

מיכאל אורן: אבל רשם הקבלנים הוא לא גורם שרושם אתכם היום

מיכאל אורן:  אתם נמצאים תחת גורם רגולטורי אחר

מאיר שמש: מה הקשר? משרד העבודה אחראי לבטיחות

מאיר שמש:  אנחנו לא מדברים פה על בטיחות

מאיר שמש:  ברגע שנהיה קבלנים רשומים - -     

יעקב אשר: אני לא יודע מה זה להיות קבלנים רשומים

יעקב אשר:  זה נושא אחר, אני צריך ללמוד אותו - -     

מאיר שמש: לא, זה אותו נושא

מאיר שמש:  כי בלי שאנחנו קבלנים רשומים אנחנו לא רשאים לקבל פועלים

מאיר שמש:  ואם לא נקבל פועלים האתרים יישארו - -     

מיכאל אורן: האחראי לפועלים בענף הפיגומים הוא משרד הכלכלה

מיכאל אורן:  זה מוגדר כתעשייה

מאיר שמש: לא, ממש לא

מאיר שמש:  אז את לא מבינה, סליחה

יעקב אשר: אתה רוצה לנהל את הדיון לבד ולהחליט? אין בעיה

יעקב אשר:  אני אומר שוב: אני לא יודע להיכנס להחלטות גדולות אם אתם נכנסים לרשם הקבלנים

יעקב אשר:  אני כן יודע לנסות לדלג ולראות – תגידו לי אצל מי הסמכות

יעקב אשר:  אתה ממשרד העבודה?      

גדעון עזרא: אכן

יעקב אשר: בסדר, לא הוכנת לנושא הזה

יעקב אשר:  אני מבקש את בדיקתך האם זה בסמכותכם? או אם את יכולה לבדוק לי, מיכל?     

מיכאל אורן: הנושא מוכר היטב, והוא דיון ארוך

יעקב אשר: השאלה האם הם יכולים לקבל עובדים

יעקב אשר:  האם אפשר לעשות משהו?      

מיכאל אורן: מכיוון שהם אינם עובדי בניין, עבודות רטובות, הם אינם תחתנו כמשרד שעוסק בזה

יעקב אשר: מי המשרד? כלכלה או עבודה?      

מיכאל אורן: לדעתי, ואני אשמח להבין אם אני טועה – זה נחשב תעשייה וזה משרד הכלכלה

מיכאל אורן:  אני טועה או צודקת?      

מאיר שמש: ממש לא

מיכאל אורן: אז מי מביא לכם עובדים בהקצאה?      

מאיר שמש: ענבל הייתה התשובה הכי טובה, אבל היא הלכה

מיכאל אורן: במספרים שלנו אנחנו עוסקים בעבודות ידיים, עבודות רטובות

מאיר שמש: מאשימים אותנו בכל תאונות העבודה, בכל הבעיות שיש - - - מאשימים אותנו - -     

יעקב אשר: עזוב את זה, אני לא נכנס לזה עכשיו

מאיר שמש: - - אבל עכשיו כשאנחנו צריכים פועלים אתם לא שייכים אלינו

מאיר שמש:  אז למה משרד העבודה בא אלינו ואומר, אתם לא עומדים בתקנות, אתם לא עושים את הוראות הבטיחות

מאיר שמש:  אז הוראות הבטיחות גם לא חלות עלינו

גדעון עזרא: סליחה, אתה מבלבל

גדעון עזרא:  אין בכלל קשר בין בטיחות בעבודה לייבוא עובדים

גדעון עזרא:  זה נושא שונה לחלוטין

מאיר שמש: אני מסכים איתך

יעקב אשר: מאיר, אני מבקש שתוציא מכתב מסודר, לא ארוך

מאיר שמש: יש מכתב

מאיר שמש:  כל המשרדים קיבלו אותו

מאיר שמש:  אליך זה לא הגיע

מאיר שמש:  הוא הגיע למשרד האוצר - -     

יעקב אשר: אז תפסיק לענות ותתחיל לשמוע, בבקשה

מיכאל אורן: אני וידאתי עכשיו מאיפה המכסה שלהם מגיעה – עולם התעשייה והשירות במשרד הכלכלה, לא אנחנו

מיכאל אורן:  יש מחסור בפלסטינים גם בתעשייה, והוא נמנה עם המחסור הזה

מיכאל אורן:  זה דיון חשוב

יעקב אשר: אני יודע שזה דיון חשוב, וזה שאני רוצה לטפל בזה אני גם יודע

יעקב אשר:  אבל אני לא רוצה להיכנס עכשיו לשאלה האם נכניס אותם לרשם הקבלנים או לא ועל מעמדם כקבלן או מעמדם כקבלן אחר

יעקב אשר:  אני לא נכנס לזה עכשיו

יעקב אשר:  אנחנו במלחמה ואין לנו זמן

יעקב אשר:  אני רוצה לנסות לפתור את הדבר הזה

יעקב אשר:  לכן חשוב לי לדעת מי המשרד – אולי אתם יודעים להגיד לי מההתאחדות?      

אלדד ניצן: תהיה הקצאה עכשיו לענף התעשייה של 22 אלף עובדים

אלדד ניצן:  הוא נכנס תחת הקטגוריה של תעשייה, והוא יקבל גם הודים כי יהיה הסכם בילטרלי איתם

מיכאל אורן: נכון, גם הודים

יעקב אשר: יפה

יעקב אשר:  ענף התעשייה במשרד הכלכלה, נכון?      

אלדד ניצן: נכון

אלדד ניצן:  ותהיה החלטת ממשלה עכשיו - - -     

יעקב אשר: תן לי מכתב מתומצת אחרי ששלחת ותבדוק גם את המידע כי יכול להיות שהוא פותר את הבעיה כרגע

יעקב אשר:  לגבי רשם הקבלנים נדון אחרי המלחמה

מאיר שמש: 15 שנה המלחמה

יעקב אשר: אתה רוצה שאני אעשה את זה עכשיו? אתה לא מבין אותי?      

מאיר שמש: - - -     

יעקב אשר: אני רוצה לעזור כרגע לדברים החשובים

יעקב אשר:  אני לא נכנס עכשיו לעניינים אחרים

יעקב אשר:  יש המון עניינים במדינת ישראל

יעקב אשר:  למשרד השיכון הייתי נותן ללכת ככה? יש לי המון דברים איתה

יעקב אשר:  אבל עכשיו היא עוסקת בדבר הכי חשוב כרגע

יעקב אשר:       לכן תשלח לי מכתב קצר וברור ואני אפנה אותו לגורמים שאני צריך להפנות אותו כדי לראות שהעניין הזה יסונכרן באותן החלטות כדי שקודם כול יהיו לך פועלים

יעקב אשר:  כדי שיהיה לך מעמד לדבר בשש אחרי המלחמה

יעקב אשר:      עוד מישהו רוצה לדבר? בבקשה

אופיר אתגר: אני מפורום התחדשות עירונית

יעקב אשר: תודה על הסבלנות

אופיר אתגר: תודה

אופיר אתגר:  יש כמה נקודות שאני רוצה להעלות ואני רוצה שיירשמו בפרוטוקול

יעקב אשר: בבקשה

יעקב אשר:  רק מהיר וקצר כי אנחנו מבינים מהר

אופיר אתגר: קודם כול אני מבקש שנייצר תביעה של אזורים להצבת מבנים זמניים מידיים לכל הפועלים שיגיעו

אופיר אתגר:  יהיה לנו פה מחסור גדול מאוד בשיקום שלהם ברגע שהעובדים יתחילו להגיע לפה

יעקב אשר: אתה מתכוון באתרי הבנייה?      

אופיר אתגר: באתרי הבנייה, בסמוך להם

יעקב אשר: נדמה לי שלא נמצאים כאן ממנהל התכנון, נכון?      

אופיר אתגר: צריך לעשות תכנון

אופיר אתגר:  יגיעו לפה עשרות אלפי אנשים, אולי אפילו יותר

אופיר אתגר:  אנחנו מדברים על מחסור של למעלה מ-100

יעקב אשר: אני רוצה שבאזורים מוגדרים ייתנו אפשרויות להקמה

יעקב אשר:  אני מעדיף שזה יהיה באזור הבנייה כדי שזה לא יתחיל להיות שיכוני עובדים

יעקב אשר:  עוד יהיה ועד ויעשו בחירות לרשות המקומית שם

אופיר אתגר: נכון

יעקב אשר: לירון, רותי שוורץ הייתה פה והיא ביקשה ללכת כי יש לה דברים

יעקב אשר:  אמרתי לה שתהיה איתנו בהאזנה

יעקב אשר:  אז תשאלי אותה בעניין הזה

יעקב אשר:  התאחדות הקבלנים, אתם בשיח מול לשכת התכנון בעניין הזה אם אתם צריכים לבנות מבנים להלנה או דברים מהסוג הזה או שאתם נותנים להם לאכול ולהסתדר עם זה?      

יגאל סלוביק: אנחנו נצטרך לתכנן יחד עם התאגידים ויחד עם שאר השותפים שלנו איפה מלינים את העובדים האלה

יגאל סלוביק:  אבל זה סוגיה פתירה, אנחנו נדע לעשות אותה

יעקב אשר: היא פתירה במובן אחד שאתה יודע להקים תיק-תק מבנה ולעשות להם שירותים ואפילו מראה

יעקב אשר:  אבל יש דבר אחר – השאלה אם בשטח התארגנות מבחינת תכנון ובנייה - -      

יגאל סלוביק: עוד לא עשינו את זה

יעקב אשר: אז אני מציע לעשות פרה-רולינג בעניין הזה כדי שלא ניתקע אחר כך

יעקב אשר:  הערה מצוינת

יעקב אשר:  בבקשה להמשיך

אופיר אתגר: דבר נוסף – חווינו עכשיו עצירה בבנייה

אופיר אתגר:  ראשי רשויות סגרו לנו את אתרי הבנייה

אופיר אתגר:  יש פה הפסדים משמעותיים של כסף של קבלנים

יעקב אשר: הנושא הזה מוצה

אופיר אתגר: לא, רגע

אופיר אתגר:  אני הייתי רוצה - -     

יעקב אשר: פיצוי?      

אופיר אתגר: לא פיצוי ברמה הכלכלית, אלא אולי ברמת המיסוי כדי שאנשים לא יקרסו בדבר הזה

אופיר אתגר:  כי גם לפני 7 בחודש אנחנו עמדנו - -     

יעקב אשר: מי זה "אנחנו"? אתה פורום התחדשות עירונית

אופיר אתגר: כן, אבל אני גם קבלן במקצועי, אז אני חווה את זה על בשרי

יעקב אשר: הבנתי

יעקב אשר:  בעניין הזה אתה לא שונה מכל עסק אחר בארץ

יעקב אשר:  משרד האוצר עובד על הכנה של תכנית פיצויים בוועדת כספים באופן רוחבי

יעקב אשר:  אני לא יודע לעשות את זה אצלי בוועדה, וזה גם לא המקום לעשות את זה

יעקב אשר:  זה עוד מגזר

יעקב אשר:  כמו שלאחד יש חנות פלאפל, אחד הוא קבלן – זה אותו דבר

אופיר אתגר: הסיפור הנוסף זה העניין של החל"ת שאנחנו אמורים להתמודד איתו

יעקב אשר: מה שיהיה עם כולם יהיה גם איתכם

יעקב אשר:  זה בוועדת כספים, לא אצלי

אופיר אתגר: יש גם הסיפור שחלק מהרשויות פתחו וחלק סגרו, ויש זליגה של עובדים מנקודה אחת לאחרת

יעקב אשר: הבנתי

יעקב אשר:  אנחנו ננסה לעצור את הדימום וממילא גם את הזליגה

אופיר אתגר: זה מייצר אצלנו בעיה של הגשת הדירות בזמן לפי חוק המכר

אופיר אתגר:  ואז אנחנו חשופים פה לקטסטרופה

יעקב אשר: הבנתי

אופיר אתגר: דבר נוסף – תכנית הכשרה מזורזת ואינטנסיבית בענף הבנייה ברמה של טכנולוגיות בנייה מתקדמות

אופיר אתגר:  יש הרבה מאוד טכנולוגיות שיכולות לקצר את הזמנים, וזה לא עבודת כפיים שהיא פר-אקסלנס קשירת ברזל, אלא יש גם טכנולוגיות של בנייה קלה והרבה יותר טכנולוגית

מיכאל אורן: בתוך נוסח המחליטים יש פרק על חדשנות בבנייה בדיוק בגלל מה שאתה אומר, שאנחנו יודעים שבעוד שנה אנחנו נצטרך להיות שם

יעקב אשר: אבל בפרק הזה יש גם תמריצים לעניין הזה? לעזור ברכישה של מכשור וכדומה?      

קריאה: עשו גם פיילוט בנושא, רק לא יצא לפועל

יעקב אשר: תנו לה לענות

אופיר אתגר: אני רוצה לסיים את הנקודה

יעקב אשר: בסדר

אופיר אתגר: אני הייתי חלק מהאנשים שלקחו חיילים משוחררים ב-2013

אופיר אתגר:  בתכניות של הנדסאים הם גם היו בעבודות כפיים כאלה ואחרות

אופיר אתגר:  אז יש לנו כאן סקטור של החיילים המשוחררים: חרדים, שנת שירות, סטודנטים להנדסת בניין שיכולים לעבוד בשטח, צריכים לעשות את ההכשרה הזאת ויכולים להתפתח לדבר הזה

אופיר אתגר:  מדובר באלפי אנשים באופן פוטנציאלי

אופיר אתגר:  בגלל הזירוז שנעשה ניתקל בהרבה מאוד ליקויי בנייה שגם ככה קורים

אופיר אתגר:  לדעתי, המדינה צריכה להקים קרן שתעזור לנו הקבלנים להתמודד בעתיד עם ליקויי הבנייה

יעקב אשר: אתה פרפקציוניסט

יעקב אשר:  אתה כבר הגעת לתרחיש הזה

אופיר אתגר: אני מסתכל קדימה

יעקב אשר: עכשיו אנחנו מסתכלים בערך על האורך של האף

יעקב אשר:  קודם כול נעבור את זה ונתחיל להסתכל קדימה

אופיר אתגר: בגלל זה אמרתי שאני רוצה שזה יהיה בפרוטוקול

יעקב אשר: קיבלת

אופיר אתגר: והקלות בתאריכי מסירת דירות לפי חוק המכר

מיכאל אורן: יהודה, המנכ"ל שלנו, ציין כשהוא היה פה מספר צוותי עבודה שהמשרד עושה

מיכאל אורן:  נושא המסירה זה בצוותים אחרים שאני לא יושבת בהם אז קשה לי להתייחס אליהם באופן פרטני

יעקב אשר: ברור

מיכאל אורן: אנחנו הכנסנו להצעת מחליטים, למרות שזה היה נראה מוזר לחלק מהאנשים, פרק שעוסק בנושא של הטמעת חדשנות בענף הבנייה

מיכאל אורן:  לא סתם עשינו את הפעולה הזאת – כי אנחנו מבינים שיש מחסור בכוח של ידיים עובדות בבנייה בעבודות רטובות כאן בארץ

מיכאל אורן:  לעומת זאת מעבר למפעלי ייצור ולא לאתרי הבנייה עצמם יכולים להביא איתו כוח עבודה מקומי בצורה משמעותית כי הוא דורש דברים פחות פיזיים וקשים, וכן מצמצם את מספר הידיים העובדות

מיכאל אורן:  זה לא שאנחנו מחליטים את זה מחר וזה קורה – זה תהליך, וההחלטה הזאת אומרת שאנחנו מתחילים את התהליך הזה עכשיו

מיכאל אורן:  אז יש כסף שהולך להינתן לטובת הקמה של מפעלים שיודעים לייצר לנו - - -     

יעקב אשר: אין היום מפעלים כאלה בארץ?      

מיכאל אורן: לא, אין מפעלים כאלה בארץ

קריאות: יש

קריאות:  למה לא?      

מיכאל אורן: יש מפעלים שיודעים לבצע לבנייה קלה פרטית - -     

יעקב אשר: מתועשת

מיכאל אורן: מתועשת זה גם זירה אחרת

מיכאל אורן:  אני מדברת על בנייה רוויה

מיכאל אורן:  בנייה רוויה מודולרית אין היום מפעלים במדינת ישראל

קריאה: היה אחד שהתחיל לעבוד בשדרות

קריאה:  הוא יעבור משם

מיכאל אורן: אני לא מתווכחת איתך

מיכאל אורן:  ולכן הכנסנו את זה להצעת המחליטים

גידי מור: במשך ארבעה חודשים אני יודע שאפשר לייצר תפוקה של כאלף יחידות דיור

מיכאל אורן: אתה משכנע את המשוכנעים

מיכאל אורן:  יש בעיות רגולטוריות להביא את הדבר הזה

מיכאל אורן:  צריך לפתור אותן ואנחנו נפתור אותן

יעקב אשר: את אומרת שיש תמרוץ להקמת מפעלים

מיכאל אורן: נכון

יעקב אשר: האם יש גם תמרוץ לקבלנים להשתמש בדברים האלה?      

מיכאל אורן: זה השלב הבא

מיכאל אורן:  קודם שתהיה לנו יכולת ייצור

יעקב אשר: אוקיי

יעקב אשר:  בבקשה, גידי מור, שתי דקות ואנחנו מסיימים

גידי מור: אני מהפורום להתחדשות עירונית ומרצה בתחום הבניין

גידי מור:  אני מפקח במקצועי

גידי מור:  יש לי כבר 50 כיתות שיכולות ללמד ולהכשיר עובדי בניין נוספים

גידי מור:  אני עצמי הכשרתי למעלה מ-300 קבלני שיפוצים במשך 15 השנה האחרונות שעברו הכשרה ומוסמכים

גידי מור:  היום אפשרי ב-50 הכיתות הקיימות להכפיל את זה לערב ולילה, ויש לי עוד דרכים שהתחלנו לעבוד על זה

גידי מור:  אפשר להביא את הנוער - -      

יעקב אשר: אין שיתוף של משרדי ממשלה על זה?      

גידי מור: בינתיים חגי רזניק העלה בקשה לתקציב מסוים

גידי מור:  אנחנו עובדים אבל צריך לפתוח את זה

גידי מור:  תפסיקו לחשוב שהישראלים לא ילכו ויהיו רק בניהול

גידי מור:  ב-98' בבסיס שאני ניהלתי היה אתגר הבנייה – היום הם קבלנים ותיקים

יעקב אשר: הבנתי, הבנתי, ידידי

גידי מור: אני לא אומר 50,000

גידי מור:  זה גם וגם

יעקב אשר: ידידי, הבנתי וזה חשוב

יעקב אשר:  הלאה

גידי מור: אני חושב שאפשר להגיע בשילוב ידיים ולא לשים את זה בצד לעוד כ-20,000 מוכשרים בשנה - -     

יעקב אשר: אני לא שם את זה בצד

יעקב אשר:  אני כרגע בדיון

גידי מור: - - אני פונה לאוצר, כבוד היושב-ראש – על-ידי מתן תגמולים למענק התמדה בבניין, מענק הכשרה לחברות שיעזרו בעשייה עצמה ולעשות את זה - - -     

יעקב אשר: מיכל, נעשית עבודה בעניין הזה?      

גידי מור: - - -  להתחיל בו ולהישאר - - - מי שחטף כאפות בתיירות אולי יחשוש לחזור

מיכאל אורן: אני לא מסכימה עם המספרים שנאמרים פה - -      

יעקב אשר: לא מעניין

מיכאל אורן: - - אבל אנחנו כן עושים עבודה בשגרה, ועם חגי רזניק יש שיתוף פעולה - -     

גידי מור: - - - נכון

מיכאל אורן: אתה צודק

מיכאל אורן:  אנחנו לא בשגרה וצריך להתמקד בעובדים זרים

יעקב אשר: בגלל שאנחנו לא בשגרה כל המשקל של הוועדה היה אחרת

יעקב אשר:  אבל אני שואל אותך שאלה – נחליט מתי לעורר את זה, וצריך לעורר את זה כי זה חשוב

מיכאל אורן: כדי לייצר שוק מקומי אנחנו משקיעים אולי פי שלושה או ארבעה על הכשרה של כל עובד מול הבאה של עובד זר, זה ברור

מיכאל אורן:  אבל זה לא עניין כספי

מיכאל אורן:  יש לנו אינטרס להצליח לראות את העובדים הישראלים עובדים בענף הבנייה ונשקיע בזה משאבים ואנחנו עובדים

יעקב אשר: יש לכם משאבים? משרד האוצר הקצה לכם?      

מיכאל אורן: המשרד התחיל לבחון מיזם משותף יחד עם חגי רזניק שעלה בהקשר הזה

מיכאל אורן:  זה יהיה מיד אחרי שנצליח לייצב את הענף עם כוח עבודה

יעקב אשר: אוקיי - - -     

מיכאל אורן: בדיוק

מיכאל אורן:  יש עבודה לדבר הזה אבל זה לא מה שיפתור את משבר הדיור

יעקב אשר: ברור

מיכאל אורן: 15 שנה אנחנו בדיון הזה של כוח עבודה מקומי ומשלמים המון כסף

יעקב אשר: את משוחררת

מאיר שמש: דרך אגב, היום השכר של פועל פלסטיני הוא בערך 700-600 שקל נטו ליום

מאיר שמש:  אני לא יודע למה ישראלים לא באים

מאיר שמש:  עכשיו בזמן המלחמה ערבים ישראלים מבקשים גם 1,500 שקלים

יעקב אשר: תודה רבה

יעקב אשר:  אני מקווה שהספקתי לתת לכולם להתבטא

יעקב אשר:  אני לא אעשה עכשיו סיכום

יעקב אשר:  אני מבקש שתאספו נקודות, וגם העוזר שלי, לישיבת המעקב הבאה

יעקב אשר:  אני מבקש מכם, גם ממשרדי הממשלה, לעדכן אם יש חסמים, כי בסוף זה ייפול על ראשכם

יעקב אשר:  חשוב שיתוף פעולה של כל הגורמים

יעקב אשר:  אני רואה את התאחדות הקבלנים כפקטור חשוב

יעקב אשר:  אני לא מקבל את כל העמדות שלהם ולא עושה כל מה שהם מבקשים ממני אבל אני שומע אותם

יעקב אשר:  אין חצי בלי החצי השני בסוף

יעקב אשר:  אם אין קבלנים בשטח ואין יזמים ואין בונים אז לא יהיה כלום ונשחק עם ניירות הלוך ושוב

יעקב אשר:  תודה רבה לכולם